cyanic-selkie/wikianc huggingface dataset:
മണിപ്പൂരി നൃത്തം
നൃത്ത ഇനങ്ങൾ
രാസലീലയോളം വളർന്ന മറ്റൊരു മണിപ്പുരിനൃത്തമാണ് സങ്കീർത്തനനൃത്തം. ചെണ്ടയും ഇലത്താളവും ഇതിനുപയോഗിക്കുന്നു. ചെണ്ട കൊട്ടി ഇലത്താളം അടിച്ച് പുരുഷന്മാർ രംഗസ്ഥലത്തിൻ മദ്ധ്യത്തേക്ക് വട്ടത്തിൽ കറങ്ങി കളിച്ചു നീങ്ങുന്നു. ഈ നൃത്തത്തിൽ താണ്ഡവവും ലാസ്യവും സമ്മേളിക്കുന്നുണ്ട്. ശരീരത്തിലെ ഓരോ അംഗത്തിന്റെ ചലനവും നൃത്തഭാഷയാക്കി മാറ്റുന്ന ഒരു നാട്യമാണ് മണിപ്പുരി.
തൃച്ചംബരം ശ്രീകൃഷ്ണ ക്ഷേത്രം
കേരളത്തിലെ കണ്ണൂർ ജില്ലാ‍ തലസ്ഥാനത്തു നിന്നും 20 കിലോമീറ്റർ ദൂരെയാണ് തൃച്ചംബരം ശ്രീകൃഷ്ണ ക്ഷേത്രം. സുഗന്ധവ്യഞ്ജന വ്യാപാരത്തിന് പ്രശസ്തമായ തളിപ്പറമ്പ് പട്ടണത്തിന് അടുത്താണ് ഈ ക്ഷേത്രം. പരബ്രഹ്മസ്വരൂപനായ ശ്രീകൃഷ്ണ പരമാത്മാവ് ആണ് മുഖ്യ ആരാധനാമൂർത്തി. 12.03129, 75.36792
മണിപ്പൂരി നൃത്തം
നൃത്ത ഇനങ്ങൾ
ചതുർവിധാഭിനയത്തിനും മണിപ്പുരിയിൽ നല്ലൊരു സ്ഥാനമുണ്ട്.
തൃച്ചംബരം ശ്രീകൃഷ്ണ ക്ഷേത്രം
പ്രതിഷ്ഠ
ഈ ക്ഷേത്രത്തിലെ പ്രതിഷ്ഠ കംസവധത്തിനുശേഷമുള്ള കൃഷ്ണൻ ആണ്. അതിനാൽ രൗദ്രഭാവത്തിലാണ് പ്രതിഷ്ഠ. കിഴക്കോട്ട് ദർശനം. ഏകദേശം നാലടിക്കും അഞ്ചടിക്കും ഇടയിൽ ഉയരം ഇവിടത്തെ വിഗ്രഹത്തിനുണ്ട്. രണ്ടുകൈകളേയുള്ളൂ. ഗുരുവായൂരിലുള്ള വിഗ്രഹത്തേക്കാൾ അല്പം ഉയരം കൂടുതലാണ് ഇവിടത്തേതിന്. മറ്റു ക്ഷേത്രങ്ങളിൽനിന്ന് വ്യത്യസ്തമായി ഇവിടെ നിർമ്മാല്യദർശനം ശുഭകരമല്ല. കംസവധത്തിനുശേഷം രൗദ്രഭാവത്തിലുള്ള കൃഷ്ണനായതിനാൽ നട തുറക്കും മുമ്പേ തിടപ്പള്ളി തുറന്ന് നിവേദ്യം തയ്യാറാക്കുന്നു. കയ്യിൽ നിവേദ്യവും പിടിച്ചാണ് മേൽശാന്തി നട തുറക്കുന്നത്. അഭിഷേകം കഴിഞ്ഞാൽ ഉടനെത്തന്നെ നിവേദ്യം നടത്തണം. നിർമ്മാല്യദർശനം ശുഭകരമല്ലാത്ത കേരളത്തിലെ ഏക ക്ഷേത്രമാണ് തൃച്ചംബരം. ക്ഷേത്രത്തിന്റെ നടയിലെ മതിലുകളിലുള്ള ശില്പങ്ങൾ അതിമനോഹരമാണ്. തെക്കേ ഇന്ത്യയിലെ ക്ഷേത്രങ്ങളിൽ വെച്ച് ചുവർച്ചിത്രങ്ങളുടെ ഏറ്റവും നല്ല ഒരു ശേഖരം ഈ ക്ഷേത്രത്തിന്റെ മതിലുകളിൽ കാണാം. ഉപദേവതകളായി നാലമ്പലത്തിനുള്ളിൽ കന്നിമൂലയിൽ ഗണപതിയും ഇടത്ത്ഭാഗത്തായി വിഷ്വക്‌സേനനെന്ന പരിചാരകനും, വടക്കുപടിഞ്ഞാറേ മൂലയിൽ ശിവനും, ക്ഷേത്രമുറ്റത്ത് നാലുവശവും വെള്ളത്താൽ ചുറ്റപ്പെട്ട ദുർഗ്ഗയും, തെക്കുപടിഞ്ഞാറേ മൂലയിൽ ശാസ്താവും കുടികൊള്ളുന്നു. ക്ഷേത്രത്തിനു ചുറ്റും മൂന്നു കുളങ്ങൾ ഉണ്ട്. ശങ്കരനാരായണ സങ്കല്പത്തിലും ക്ഷേത്രത്തിൽ ആരാധന നടത്തുന്നു.
മണിപ്പൂരി നൃത്തം
വേഷവിധാനം
ദേവദാസിസമ്പ്രദായമനുസരിച്ച് പന്ത്രണ്ട് മുഴം ചുവപ്പുകര സാരി ഞൊറിഞ്ഞുടുക്കുകയും തുമ്പ് ശിരോവസ്ത്രമാക്കിയുമാൺ വേഷവിധാനം. എന്നാൽ കാലം കടന്നുപോകുന്തോറും മണിപുരി നൃത്തത്തിൽ ആഹാര്യാഭിനയത്തിലും ആംഗികാഭിനയത്തിലും പല പരിഷ്കാരങ്ങളും വരുത്തി. ഇടുപ്പ് മുതൽ കന്നങ്കാലുവരെ ഉറപോലേയുള്ള അങ്കവസ്ത്രവും അതിനുമേലേ മിന്നിത്തിളങ്ങുന്ന ഞൊറിവച്ച് വിരിഞ്ഞ ഉടുപ്പും ശിരസ്സിൽ കൂന്തൻ കിരീടം പോലെയുള്ള ശിരോലങ്കാരവും മേത്സാരിയും അണിയുന്നു.
തൃച്ചംബരം ശ്രീകൃഷ്ണ ക്ഷേത്രം
ചടങ്ങുകൾ
ലഘുചിത്രം|Shri Krishna Temple, Trichambaram, Taliparamba ഇവിടത്തെ വാർഷികോത്സവം ഒരു വർണാഭമായ ഉത്സവമാണ്. രണ്ട് ആഴ്ച നീണ്ടു നിൽക്കുന്ന ഉത്സവം മലയാള മാസം കുംഭം 22-നു ആണ് ആരംഭിക്കുക. (സാധാരണയായി മാർച്ച് 6-നു) കൊടിയേറ്റത്തോടെയാണ് ഉത്സവം തുടങ്ങുക. മീനം 6-നു (സാധാരണയായി മാർച്ച് 20-നു) ഉത്സവ സമാപ്തി കുറിച്ച് കൂടിപ്പിരിയൽ നടക്കുന്നു. ഇതിൽ കുംഭം 27, 28 മഹോത്സവവും, മീനം 1,2 ദേവോത്സവവുമാണ്. ഇതിനിടയ്ക്കുള്ള 11 ദിവസങ്ങളിൽ തൃച്ചമ്പ്രം ക്ഷേത്രത്തിൽ നിന്നും 1 കിലോമീറ്റർ അകലെയുള്ള പൂക്കോത്ത്നടയിൽ തിടമ്പു നൃത്തം നടക്കുന്നു. (ശ്രീ കൃഷ്ണന്റെയും തളിപ്പറമ്പിൽ നിന്നും 7 കിലോമീറ്റർ അകലെയുള്ള മഴൂർ(ധർമ്മംകുളങ്ങര) ക്ഷേത്രത്തിലെ ബലരാമന്റെയും തിടമ്പുകളേറ്റിക്കൊണ്ട് നടത്തുന്ന ഒരു നൃത്തം).
മണിപ്പൂരി നൃത്തം
അവലംബം
വർഗ്ഗം:ഇന്ത്യയിലെ നൃത്തങ്ങൾ
തൃച്ചംബരം ശ്രീകൃഷ്ണ ക്ഷേത്രം
ഐതിഹ്യം
ശ്രീ ശംബര മഹർഷി ഭഗവദ്‌വിലാസങ്ങൾ കാണാൻ തപസ്സനുഷ്ഠിച്ച വനഭൂമിയാണ് ക്ഷേത്രം സ്ഥിതിചെയ്യുന്ന സ്ഥലമെന്നും, അതിന്റെ ഓർമ്മയ്ക്കായി തിരു ശംബര എന്ന പേരിൽ നിന്നാണ് തൃച്ചമ്പ്രം ക്ഷേത്രത്തിനു ആ പേരു വന്നത് എന്നാണ് ഐതിഹ്യം.
കൂടിപ്പിരിയൽ
പൂക്കോത്ത് നമ്പൂതിരിയുടെ അന്തർജ്ജനത്തിന്റെ ആഗ്രഹ സാധൂകരണത്തിനായി ആ ഇല്ലത്തിന്റെ തിരുമുറ്റമായിരുന്ന സ്ഥലത്ത് നടക്കുന്ന രാമകൃഷ്ണ ലീലകളാണെന്ന ഐതിഹ്യമുണ്ട്. മുൻ ശബരിമല മേൽശാന്തി പെരികമന ശങ്കരനാരായണൻ നമ്പൂതിരിയുടെ രചനയിൽ മധുരമായ തൃച്ചംബരോത്സവ സ്തുതി പ്രസിദ്ധമാണ്. തൃച്ചംബരേശസുപ്രഭാതവും പെരികമന രചിച്ചിട്ടുണ്ട്.
പുറത്തുനിന്നുള്ള കണ്ണികൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
അമിനോ റെസിൻ
തെർമോസെറ്റിങ് പ്ലാസ്റ്റിക് വിഭാഗത്തിൽ അതി പ്രധാനമായ ഇനമാണ് അമിനോ റെസിനുകൾ. ഒന്നിലധികം അമിനോ ( അമൈനോ എന്നും ഉച്ചരിക്കാം)ഗ്രൂപ്പുകളുളള, യൂറിയ, മെലാമിൻ എന്നീ  ഓർഗാനിക് രാസ സംയുക്തങ്ങൾ., ഫോർമാൽഡിഹൈഡുമായി പടിപടിയായി രാസപ്രക്രിയയിൽ ഏർപ്പെടുമ്പോഴാണ് അമിനോ റെസിനുകൾ ഉണ്ടാവുന്നത്. ഗുണമേന്മയിൽ മെലാമിൻ റെസിനുകൾ., യൂറിയ റെസിനുകളേക്കാൾ. മികച്ചു നിൽക്കുന്നു.
രസതന്ത്രം
യൂറിയക്ക് രണ്ടും, മെലാമിന് മൂന്നും അമിനോ ഗ്രൂപ്പുകളുണ്ട്. മൂന്നു സയനാമൈഡ് തന്മാത്രകളുടെ സംയുക്തമാണ് മെലാമിൻ. അമിനോ ഗ്രൂപ്പുകളും ഫോർമാൽഡിഹൈഡുമായുളള സങ്കീർണ്ണമായ രാസപ്രക്രിയ പല പടവുകളിലൂടെ കടന്നു പോകുന്നു. ഇതിൽ ആദ്യത്തെ പടവിൽ അമിനോ സംയുക്തവും ഫോർമാൽഡിഹൈഡുമായുളള സരളമായ സംയോജനമാണ്. ഈ മെഥിലോൾ സംയുക്തമാണ് അടുത്ത ഓരോ പടവുകളിലും ജലത്തിന്റെ തന്മാത്രകൾ വിസർജ്ജിച്ചു കൊണ്ട് രാസപ്രക്രിയ മുന്നോട്ടു കൊണ്ടു പോകുന്നത്.
പദാർത്ഥ ഗുണങ്ങൾ
അമിനോ റെസിനുകളുടെ പ്രധാന ഗുണം അവ സുതാര്യമാണ് എന്നതാണ്. മനോഹാരിതയുളള ഇളം വർണ്ണങ്ങളിൽ ഇവ എളുപ്പത്തിൽ വാർത്തെടുക്കാം. മാത്രമല്ല നല്ല ബലവും ഉറപ്പും ഇവക്കുണ്ട്.
ഉപയോഗങ്ങൾ
ഉരുപ്പടികൾ=== വാർത്തെടുക്കാനാണ് ഈ റെസിനുകൾ=== ഏറെ പ്രയോജനപ്പെടുന്നത്. ഫില്ലറായി, സെല്ലുലോസ്, ആസ്ബെസ്റ്റോസ്, ഗ്ലാസ്സ്, സിലിക്ക, പരുത്തി നാരുകൾ=== എന്നിവ റെസിനിൽ ചേർക്കാറുണ്ട്.മെലാമിൻ കൊണ്ട് മുന്തിയ തരം പ്ലേറ്റുകളും ഗ്ലാസ്സുകളും( dinnerware)ഉണഅടാക്കുമ്പോൾ=== സെല്ലുലോസ് ആണ് ഫില്ലറായി ഉപയോഗിക്കാറ്.
പ്ലൈവുഡ്, മരസാമാനങ്ങൾ=== എന്നിവക്ക വേണ്ട പശനിർമ്മാണത്തിനും, ലാമിനേഷനും  പരുത്തി, റെയോൺ തുണിത്തരങ്ങളിൽ ചുളിവു വീഴാതിരിക്കാനും,  വെളളം തട്ടി നനയാതിരിക്കാനുമായി അമിനോ റെസിനുകൾ=== ഉപയോഗപ്പെടുന്നു.
അവലംബം
വർഗ്ഗം: പോളിമറുകൾ
6 (അക്കം)
6 (six) ഒരു അക്കം, എണ്ണൽ സംഖ്യ, ആറ് എന്ന അക്കത്തെ കുറിക്കാനുപയോഗിക്കുന്ന ചിഹ്നം.5 നും 7നുമിടയിലെ സംഖ്യ. 2 ന്റെയും 3 ന്റെയും വർഗസംഖ്യ
വർഗ്ഗം:പൂർണ്ണസംഖ്യകൾ വർഗ്ഗം:6 (അക്കം)
തിത്തിരിപ്പക്ഷി
തിത്തിരിപ്പക്ഷികളുടെ സ്പീഷ്യസ് പട്ടിക
Genus Vanellus
Genus Erythrogonys
അവലംബം
വർഗ്ഗം:പക്ഷികുടുംബങ്ങൾ വർഗ്ഗം:തിത്തിരിപ്പക്ഷികൾ വർഗ്ഗം:യൂറോപ്പിലെ പക്ഷികൾ
ആരണി
യാഗത്തിന് അഗ്നി ഉണ്ടാക്കിയെടുക്കാൻ ഉപയോഗിക്കുന്ന മരക്കഷണമാണ് അരണി. 'നിർമന്ഥദാരുണിതു അരണി' എന്ന് അമരകോശത്തിൽ കാണുന്നു. അരണിമരത്തിന്റെ രണ്ടു കട്ടകൾ പരസ്പരം ഉരയ്ക്കുമ്പോൾ അഗ്നിയുണ്ടാകുന്നു. ഒരു കട്ട മുകളിലും മറ്റൊന്നു കീഴിലുമായി വച്ചുകൊണ്ടാണ് ഉരയ്ക്കേണ്ടത്. അവയ്ക്കു ക്രമത്തിൽ 'ഉത്തരാരണി' എന്നും 'അധരാരണി' എന്നും പറയുന്നു. അരണിയിൽനിന്നും ജനിക്കുന്ന അഗ്നിയല്ലാതുള്ള മറ്റൊരഗ്നിയും യാഗാദികർമങ്ങൾക്ക് അനുയോജ്യമല്ല. അതിനാൽ വൈദികങ്ങളായ കർമങ്ങളുടെ നിർവഹണത്തിന് അരണി അനിവാര്യമാണ്.
കാരാപ്പുഴ അണക്കെട്ട്
കേരളത്തിലെ വയനാട് ജില്ലയിലെ മുട്ടിൽ  ഗ്രാമപഞ്ചായത്തിലെ കാരാപ്പുഴ വില്ലേജിൽ കാരാപ്പുഴയിൽ നിർമ്മിച്ചിരിക്കുന്ന ഒരു അണക്കെട്ടാണ് കാരാപ്പുഴ അണക്കെട്ട് . പ്രധാനമായും ജലസേചനത്തിനായുള്ള ഒരു അണക്കെട്ടാണിത് (കാരാപ്പുഴ ജലസേചന പദ്ധതി)'. ഏകദേശം 63 കി.മി. ചുറ്റളവാണ് ഇതിന്റെ ക്യാച്ച്മെന്റ് വിസ്തീർണ്ണം (catchment area). കല്പറ്റയിൽ നിന്നും 20 കിലോമീറ്ററും ബത്തേരിയിൽ നിന്ന് 25 കിലോമീറ്ററും ആണ് ഇവിടെയ്ക്കുള്ള ദൂരം. ദേശീയപാത 212 - ലുള്ള കാക്കവയലിൽ നിന്നും 8 കിലോമീർ ദൂരെയായാണ് അണക്കെട്ട് സ്ഥിതി ചെയ്യുന്നത്. ജില്ലയിലെ മറ്റൊരു വിനോദസഞ്ചാര കേന്ദ്രമായ എടയ്ക്കൽ ഗുഹയിലേക്ക് അണക്കെട്ടിൽ നിന്നും നിന്നും 5 കിലോമീറ്ററാണ് ദൂരം.
അവലംബം
വർഗ്ഗം:കേരളത്തിലെ ജലസേചനപദ്ധതികൾ
കനൽവാലൻ ചതുപ്പൻ
തടാകക്കരകളിലും, കുളങ്ങൾക്ക് സമീപവും, വൃക്ഷങ്ങൾ ഇടതൂർന്നു വളരുന്ന സ്ഥലങ്ങളിലും കാണപ്പെടുന്ന നിലത്തൻ കുടുംബത്തിൽ ഉള്ള ഒരിനം വർണ്ണ ശോഭയുള്ള സൂചിത്തുമ്പിയാണ് കനൽവാലൻ ചതുപ്പൻ - Orange - tailed Marsh Dart. ഏഷ്യയിൽ ബംഗ്ലാദേശ്, ചൈന, ഇന്തോനേഷ്യ, ഇന്ത്യ, ശ്രീലങ്ക, മ്യാന്മാർ, മലേഷ്യ, ഫിലിപ്പീൻസ്, സിംഗപ്പൂർ, തായ്‌ലൻഡ്, വിയറ്റ്നാം എന്നീ രാജ്യങ്ങൾ ഇവയുടെ ആവാസകേന്ദ്രങ്ങളാണ്.
കാലുകൾ മഞ്ഞ നിറത്തിലോ മഞ്ഞ കലർന്ന തവിട്ടു നിറത്തിലോ കാണപ്പെടുന്ന ഇവയുടെ കണ്ണുകളും ഉരസ്സും പച്ച നിറത്തിൽ കാണപ്പെടുന്നു. വാലിലെ മിക്ക ഖണ്ഡങ്ങളും കറുപ്പു കലർന്ന നിറമാണെങ്കിലും വാലിന്റെ ആരംഭവും അവസാനവും ചുവപ്പു നിറമാണ്. ഇവയുടെ ചിറകുകൾ സുതാര്യ​മാണ്. പുല്ലുകൾക്കും കുറ്റിച്ചെടികൾക്കും ഇടയിലായി കാണപ്പെടുന്ന ഇവയുടെ പ്രധാന ഭക്ഷണം കൊതുകുകളും ചെറു ഷഡ്പദങ്ങളുമാണ്.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
ആറ്റക്കറുപ്പൻ
കേരളത്തിൽ കണ്ടു വരുന്ന ആറോ ഏഴോ ജാതി മുനിയകളിൽ സാധാരണ കൂടുതൽ കാണപ്പെടുന്ന ഒരു പക്ഷിയാണ് ആറ്റക്കറുപ്പൻ (White-rumped munia). ദക്ഷിണേഷ്യയ്ക്കു പുറമേ ചൈനയിലും ജപ്പാനിലും ഈ ആറ്റക്കറുപ്പനെ കാണാറുണ്ട്.
ശരീരപ്രകൃതി
10-12 സെൻറീമീറ്ററാണ് ഇവയുടെ പൊതുവേയുള്ള വലിപ്പം. കറുപ്പിനോടടുത്ത ഇരുണ്ട തവിട്ടു നിറവും മങ്ങിയ വെളുപ്പും മാത്രമാണ് ശരീരത്തിലെ നിറങ്ങൾ. തലയും പുറവും തവിട്ടു നിറം, പുറത്ത് വാലിനോടടുത്ത ഭാഗത്ത് ഒരു വെളുത്ത പട്ട കാണാം. നെഞ്ചു മുതൽ താഴോട്ട് ശരീരത്തിനടിഭാഗം മങ്ങിയ വെളുപ്പ്, വാൽ കറുപ്പു നിറം. ത്രികോണാകൃതിയിലുള്ള വലിയ കൊക്ക് മുനിയ വർഗ്ഗത്തിലെ എല്ലാ കിളികളുടെയും ഒരു പൊതു സവിശേഷതയാണ്.
സ്വഭാവസവിശേഷതകൾ
ധാന്യങ്ങളാണ് ആറ്റക്കറുപ്പന്റെ പ്രധാന ഭക്ഷണം. വിളഞ്ഞു നിൽക്കുന്ന പാടങ്ങൾക്കു സമീപം ചെറിയ കൂട്ടങ്ങളായി ഈ പക്ഷിയെ കാണാം. പനയുടെ പട്ടകൾക്കിടയിലും ഇത്തിൾക്കണ്ണി ക്കൂട്ടങ്ങൾക്കിടയിലും മറ്റുമാണ് ആറ്റക്കറുപ്പൻ സാധാരണയായി കൂടു കെട്ടാറുള്ളത്. ധാന്യസംഭരണശാലകൾ, അവ വിൽക്കുന്ന കടകൾ ചന്തകൾ എന്നിവയുടെ പരിസരങ്ങളിലും ഇവയെ ധാരാളമായി കണ്ടു വരുന്നു. അഞ്ചോ ആറോ മുട്ടകളാണ് സാധാരണ ഇടാറ്‌.
കൃഷിസ്ഥലങ്ങളോടടുത്ത പ്രദേശങ്ങളാണ് ചേക്കേറാൻ തിരഞ്ഞെടുക്കാറുള്ളത്. പത്ത് അടി മുതൽ 25 അടിവരെ ഉയരമുള്ള ഇടങ്ങളിലാണ് ഇവ ചേക്കയിരിക്കുക. തെങ്ങിൻപ്പൂക്കുലത്തണ്ടുകൾ, ഇലകളില്ലാത്ത ചില്ലകൾ, ടെലഫോൺ കേബിളുകൾ, വൈദ്യുത കമ്പികൾ എന്നിവിടങ്ങളിൽ ഇവ അന്തിയുറങ്ങുന്നതു കാണാം.
പ്രത്യേകത
ആറ്റക്കരറുപ്പന്റെ ഒരു പ്രത്യേകത കൂട് കെട്ടുമ്പോഴാണ്  കാണുക. ഇതിനു ഏറ്റവും പ്രിയം തെങ്ങുകൾക്ക് ചുറ്റും കള്ളന്മാർക്കെതിരായി കെട്ടാറുള്ള മുൾപ്പൊത്തുകളാണ്. നിവൃത്തിയുണ്ടെങ്കിൽ ഇത്തരം പൊത്തുകളിൽ മാത്രമേ ആറ്റക്കരറുപ്പൻ കൂട് കെട്ടുകയുള്ളു. വേണ്ട സമയത്ത് പൊത്തുകൾ കണ്ടെത്തിയില്ലങ്കിൽ ആറ്റക്കറുപ്പൻ തേടിപ്പിടിക്കുന്നത് പ്ലാവിലും മാവിലും മറ്റുമുള്ള ഇത്തിക്കണ്ണി കൂട്ടങ്ങളെ ആണ്. ചിലപ്പോൾ ഉയർന്ന പനകളുടെ പട്ടകൾക്കിടയിലും കൂടുകെട്ടാറുണ്ട്.
അവലംബം
വർഗ്ഗം:മുനിയകൾ വർഗ്ഗം:കേരളത്തിലെ പക്ഷികൾ
സഞ്ജയ് ദേശീയോദ്യാനം
മധ്യപ്രദേശിലെ സീധി ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് സഞ്ജയ് ദേശീയോദ്യാനം.1981-ലാണ് ഈ പ്രദേശം ദേശീയോദ്യാനമായി പ്രഖ്യാപിക്കപ്പെട്ടത്.
ഭൂപ്രകൃതി
467 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. ഇവിടെ സാൽ വൃക്ഷങ്ങൾ ധാരാളമായി വളരുന്നു.
ജന്തുജാലങ്ങൾ
കടുവ, പുലി, പുള്ളിമാൻ, സാംബർ, കാട്ടുപന്നി, നീൽഗായ്, മ്ലാവ് എന്നീ മൃഗങ്ങളുടെ ആവാസകേന്ദ്രമാണിവിടം.
വിഭാഗം:മധ്യപ്രദേശിലെ ദേശീയോദ്യാനങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
താലോഫൈറ്റ്
സസ്യലോകത്തിലെ അപുഷ്പിസസ്യവിഭാഗങ്ങളിലൊന്നാണ് താലോഫൈറ്റ. താലസ് എന്ന ഗ്രീക്ക് പദത്തിന്റെ അർഥം കാണ്ഡം, ഇല, വേര് എന്നിങ്ങനെ വിഭേദനം ചെയ്യപ്പെടാനാവാത്ത സസ്യശരീരം എന്നാണ്. ഇപ്രകാരമുളള താലസോടു കൂടിയ സസ്യങ്ങളുടെ വർഗനാമമാണിത്. താലോഫൈറ്റ വർഗത്തിലെ സസ്യങ്ങളെ താലോഫൈറ്റുകൾ എന്നു പറയുന്നു. 1836-ൽ എൻഡ്ലിഷർ (Endlicher) എന്ന ശാസ്ത്രജ്ഞനാണ് ശൈവാലങ്ങളേയും (ആൽഗകൾ) കുമിളുകളേയും (ഫംഗസുകൾ) ലൈക്കനു (Lichens)കളേയും ഉൾപ്പെടുത്തിക്കൊണ്ട് താലോഫൈറ്റ എന്നു നാമകരണം ചെയ്തത്. ഈ വിഭാഗത്തിൽപ്പെടുന്ന ഭൂരിഭാഗം സസ്യങ്ങളും ഇപ്രകാരമുളള താലസോടു കൂടിയവയാണെങ്കിലും കാണ്ഡം, ഇല, എന്നിവ പോലെയുളള ഘടക ഭാഗങ്ങളായി വേർതിരിക്കാവുന്ന സവിശേഷ ശരീരഘടനയുളളവയും (ഉദാ. സർഗാസം) ഉണ്ട്.
പ്രത്യേകതകൾ
ഈ വിഭാഗത്തിൽ, പ്രധാനമായും ആൽഗകളിലും ഫംഗസുകളിലും ഏകകോശരൂപികൾ മുതൽ സങ്കീർണ ഘടനയുളളവ വരെയുണ്ട്. ആൽഗകൾക്ക് ഹരിതകം ഉളളതിനാൽ പ്രകാശസംശ്ലേഷണം മൂലം സ്വയം ഭക്ഷണം നിർമ്മിക്കാനാകും. ഫംഗസുകൾക്ക് ഹരിതകമില്ലാത്തതിനാൽ പ്രകാശസംശ്ലേഷണം വഴി ഭക്ഷണനിർമ്മാണം സാധ്യമല്ല. അതിനാൽ ഇവ മറ്റു ജീവികളിൽ പരാദങ്ങളായി ജീവിക്കുകയോ മൃതജൈവവസ്തുക്കളിൽ ജീവിച്ച് അത് ആഹാരമാക്കുകയോ ചെയ്യുന്നു. ആൽഗയും ഫംഗസും ഒന്നിച്ചു ചേർന്നുളള മിശ്രസസ്യങ്ങളാണ് ലൈക്കനുകൾ.
അനുയോജ്യമായ ഇടം
താലോഫൈറ്റുകൾ ഈർപ്പമുളളതും ജലലഭ്യതാ സാധ്യതയുളളതുമായ പ്രദേശങ്ങളിൽ വളരുന്നവയാണ്. ഇവയുടെ പ്രത്യുത്പാദനത്തിന് ജലാംശം അനിവാര്യമാണെന്നതുതന്നെയാണ് ഇതിനു കാരണം. കായികം, അലൈംഗികം, ലൈംഗികം എന്നീ മൂന്നുവിധ പ്രത്യുത്പാദനരീതികളുണ്ട്. വരണ്ട കാലാവസ്ഥയിൽ വളരുന്നവയുടെ താലസ് വളർച്ച മുരടിച്ചുപോകുന്നു. കരയിൽ ജീവിക്കത്തക്ക അനുകൂലനങ്ങളൊന്നുംതന്നെയില്ലാത്തവയാണ് താലോഫൈറ്റുകളധികവും. ഇതിൽപ്പെടുന്ന ആധുനിക ഇനങ്ങളും ആദിമ ഇനങ്ങളും പഠനവിധേയമായിട്ടുണ്ട്.
സിനിമോൾ പൗലോസ്
ഇന്ത്യയിൽ നിന്നുള്ള ഒരു കായികതാരമാണ്‌ സിനിമോൾ പൗലോസ്.(ജനനം: 1983 ജൂൺ 24). 800 മീറ്റർ, 1500 മീറ്റർ എന്നീ ഓട്ടത്തിലാണ്‌ സിനിമോൾ ശ്രദ്ധ കേന്ദ്രീകരിച്ചിരിക്കുന്നത്. 2009-ലെ അർജ്ജുന പുരസ്കാര ജേതാവാണ്‌ സിനിമോൾ
ജീവിതരേഖ
1983 ജൂൺ 24-ന്‌ എറണാകുളം ജില്ലയിലെ പിറവത്ത് പാമ്പാക്കുട ചാത്തേനിക്കാട്ട് സി.എസ്. പൗലോസിന്റെയും അമ്മിണി പൗലോസിന്റെയും ഇളയ മകളായി ജനിച്ചു. ജാർഖണ്ഡിൽ ടാറ്റാസ്റ്റീലിൽ അസി. മാനേജരായി ജോലി ചെയ്യുന്നു. ഭർത്താവ് : അജിത്ത് കെ. മാർക്കോസ്
അവലംബം
വർഗ്ഗം:1983-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജൂൺ 24-ന് ജനിച്ചവർ
വർഗ്ഗം:കേരളത്തിൽ നിന്നുള്ള കായികതാരങ്ങൾ വർഗ്ഗം:അർജ്ജുന പുരസ്കാരം ലഭിച്ചവർ
കോട്ടുക്കൽ ഗുഹാക്ഷേത്രം
കൊല്ലം ജില്ലയിലെ കടയ്ക്കലിനടുത്തുള്ള ഇട്ടിവ ഗ്രാമപഞ്ചായത്തിൽ കോട്ടുക്കൽ എന്ന പ്രദേശത്ത് സ്ഥിതി ചെയ്യുന്ന ഏക ശിലയിൽ കൊത്തിയെടുത്ത ക്ഷേത്രമാണ് കോട്ടുക്കൽ ഗുഹാ ക്ഷേത്രം. കേരളസർക്കാരിന്റെ സംരക്ഷണയിലാണ് ഈ ക്ഷേത്രം.
ഐതിഹ്യം
ഈ ക്ഷേത്രവുമായി ബന്ധപ്പെട്ട് ഒന്നിലധികം ഐതിഹ്യങ്ങൾ നിലനിൽക്കുന്നുണ്ട്. ശിവന്റെ ഭൂതഗണങ്ങൾ ചുമന്നുകൊണ്ടുവന്ന പാറയായ ഇതിനെക്കുറിച്ച് ശിവഭക്തനായ സന്യാസിക്ക് സ്വപ്നദർശനം ലഭിക്കുകയും അദ്ദേഹം ഈ പാറയിൽ ശിവക്ഷേത്രം നിർമ്മിച്ചു; എന്നതാണ് ഒരൈതീഹ്യം. ശിവഭക്തരായ രണ്ട് ദേവതകൾ ബ്രഹ്മമുഹൂർത്തത്തിൽ ക്ഷേത്രസ്ഥാപനം നടത്തുക എന്ന ഉദ്ദേശ്യത്തോടെ ആകാശമാർഗ്ഗത്തിൽ സഞ്ചരിക്കുകയും. ഈ ക്ഷേത്രം സ്ഥിതിചെയ്യുന്ന സ്ഥലമെത്തിയപ്പോൾ കോഴികൂവുകയും ചെയ്തു. സൂര്യോദയം ആണെന്നുകരുതി, അത് ഇവിടെ സ്ഥാപിച്ചു; എന്നത് മറ്റൊരു ഐതിഹ്യമായും കരുതപ്പെടുന്നു.
ചരിത്രം
ക്ഷേത്രം നിർമ്മിച്ചതിന് കൃത്യമായ രേഖകളില്ല. ക്ഷേത്രോൽപ്പത്തിയെക്കുറിച്ച് വ്യത്യസ്തമായ അഭിപ്രായമാണ് ചരിത്രകാരന്മാർക്കുള്ളത്.ഏ.ഡി. ഏഴാം നൂറ്റാണ്ടിനും പതിനൊന്നിനും ഇടയ്ക്ക് ക്ഷേത്ര നിർമ്മിതി നടന്നതായി കരുതപ്പെടുന്നു.യന്ത്രങ്ങളുടെ സഹായമില്ലാതെ പരമ്പരാഗതമായ ഉപകരണങ്ങളുടെ സഹായത്തോടെയാണ് ക്ഷേത്രം കൊത്തി എടുത്തിട്ടുള്ളത്.പാണ്ഢ്യ രാജാവ് ആധിപത്യം സ്ഥാപിച്ചകാലത്തോ അതിനു ശേഷമോ ആയിരിക്കണം കോട്ടുക്കൽ ഗുഹാക്ഷേത്രം ഉണ്ടായിട്ടുളളത്. ശിവ പ്രതിഷ്ഠയും, ശിവന്റെ ഭൂതഗണാംഗമായ ശൂലധാരിയായ കാവൽക്കാരനും ഉളള ക്ഷേത്രങ്ങൾ പാണ്ടി ദേശത്തുണ്ടായത് ജടില പരാന്തകന്റെ കാലഘട്ടത്തോടടുത്താണ്. കോട്ടുക്കൽ ഗുഹാക്ഷേത്രത്തിലും ഈ പ്രത്യേകതയാണ് കാണാൻ കഴിയുന്നത്. കറ്റിക്കൽ ക്ഷേത്രം എന്നും അറിയപ്പെടുന്ന ഈ ഗുഹാ ക്ഷേത്രം പതിനൊന്ന് സെന്റ് സ്ഥലത്താണ് സ്ഥിതി ചെയ്യുന്നത്. ക്ഷേത്രം പുരാവസ്തുവകുപ്പിന്റെ അധീനതയിലാണ്. പൂജയും മറ്റും തിരുവിതാംകൂർ ദേവസ്വം ബോർഡിന്റെ മേൽനോട്ടത്തിൽ നടക്കുന്നു. കുംഭമാസത്തിലെ ശിവരാത്രി ദിവസമാണ് ഉൽസവം.
ക്ഷേത്രഘടന
ഒറ്റപ്പാറയിൽ കിഴക്കോട്ട് അഭിമുഖമായിട്ടാണ് ക്ഷേത്രം നിർമ്മിച്ചിരിക്കുന്നത്. പത്തടി നീളവും എട്ടടി വീതിയുമുള്ള രണ്ടു മുറികളുണ്ട് ഈ മുറികളിലാണ് രണ്ട് ശിവലിംഗങ്ങൾ പാറയാൽ നിർമ്മിച്ച പീഠത്തിൽ സ്ഥാപിച്ചിരിക്കുന്നത്. മുറികൾക്കു പുറത്ത് പാറയിൽ കൊത്തിയ ഗണപതി വിഗ്രഹമുണ്ട്. തെക്കു ഭാഗത്തെ മുറികൾക്കു മുന്നിൽ അഷ്ടകോണിൽ നിർമ്മിച്ച കൽ മണ്ഡപമുണ്ട്. മണ്ഡപത്തിന്റെ ഒരു ഭിത്തിയിൽ ഗണപതിയുടെയും മറു വശത്ത് നന്ദികേശന്റെയും രൂപങ്ങൾ കൊത്തി വച്ചിരിക്കുന്നു. ശിവലിംഗമാണ് പ്രധാന പ്രതിഷ്ഠ. വടക്കു വശത്തെ മുറിക്കു മുന്നിൽ ഭൂത ഗണത്തിൽ ഹനുമാന്റെയും നന്ദികേശന്റെയും രൂപങ്ങളുണ്ട്. ചതുരാകൃതിയിലുള്ള മുറികളുടെ വാതിലുകളും പ്രതിഷ്ടകളും ഒറ്റപ്പാറയിൽ കൊത്തിയെടുത്തവയാണ്. ക്ഷേത്രത്തിന്റെ മുന്നിൽ കൊടിയ വേനലിലും വറ്റാത്ത ഒരു കുളമുണ്ട്. മഴ പെയ്താൽ വെള്ളം ഒഴുകിപ്പോകുന്നതിനുള്ള ഓവുചാലുകളുമുണ്ട്. കൂടാതെ യോഗീശ്വരനെ പൂജിക്കുന്ന ഒരു കല്ല് ക്ഷേത്രമുറ്റത്തും ചുമ്മാട്പാറ എന്നറിയപ്പെടുന്ന ഒരു പാറ ക്ഷേത്രത്തിന്റെ പിന്നിലും സ്ഥിതിചെയ്യുന്നു.
അവലംബങ്ങൾ
വർഗ്ഗം:കൊല്ലം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ഗുഹാക്ഷേത്രങ്ങൾ
7 (അക്കം)
7 (seven;) ഒരു അക്കം, എണ്ണൽ സംഖ്യ, ഏഴ് എന്ന അക്കത്തെ കുറിക്കാനുപയോഗിക്കുന്ന ചിഹ്നം.6 നും8നുമിടയിലെ സംഖ്യ.
വർഗ്ഗം:പൂർണ്ണസംഖ്യകൾ വർഗ്ഗം:7 (അക്കം)
റാൾഫ് എം. സ്റ്റെയിൻമാൻ
'''റാൾഫ് എം. സ്റ്റെയിൻമാൻ''' അഥവാ റാൾഫ് മാർവിൻ സ്റ്റെയിൻമാൻ (ജനുവരി 14, 1943 – സെപ്റ്റംബർ 30, 2011) റോക്ക് ഫെല്ലെർ സർവകലാശാലയിലെ  രോഗപ്രതിരോധ ശാസ്ത്രജ്ഞനും  ജീവകോശ ശാസ്ത്രജ്ഞനും ആയിരുന്നു. 1973ൽ, സസ്തനികളുടെ ത്വക്കിലെ രണ്ടാം നിര പ്രതിരോധ കോശങ്ങളെ കണ്ടെത്തി ഡെൻട്രിട്ടിക്ക്  കോശങ്ങൾ  (Dendritic cells) എന്ന് നാമകരണം നടത്തിയത്  സ്റ്റെയിൻമാനും സഹപ്രവർത്തകനായ  സാന്വിൽ എ. കോഹനും ചേർന്നായിരുന്നു. , . നിസർഗവും ആർജിതവുമായ രോഗപ്രതിരോധ വ്യവസ്തകളിൽ  ഗവേഷണം നടത്തി, ശ്വേതാണുക്കളും ഡെൻട്രിട്ടിക്ക് കോശങ്ങളും പ്രയോജനപ്പെടുത്തി  രോഗപ്രതിരോധ സംബന്ധ  രോഗങ്ങളെ മനസ്സിലാക്കുവാനും അതിന്റെ അടിസ്ഥാനത്തിൽ പുതിയ ചികിത്സകളും വാക്സിനും  വികസിപ്പിക്കുവാനും സാധിച്ചു.
പുറത്തേക്കുള്ള കണ്ണികൾ
വർഗ്ഗം:കനേഡിയൻ ശാസ്ത്രജ്ഞർ വർഗ്ഗം:1943-ൽ ജനിച്ചവർ
വുബി
ഉബുണ്ടു ഓപ്പറേറ്റിങ് സിസ്റ്റം വിൻഡോസിനുള്ളിൽ ഇൻസ്റ്റോൾ ചെയ്യാനുള്ള ഔദ്യോഗിക സ്വതന്ത്ര ഇൻസ്റ്റോളറാണ് വുബി (Wubi - Windows-based Ubuntu Installer).
ഒരു വിൻഡോസ് ഉപഭോക്താവിന് യാതൊരു ഡേറ്റയും നഷ്ടപ്പെടുമെന്ന ഭയം ഉണ്ടാവാതെ തന്നെ ഉബുണ്ടുവുമായി പരിചയപ്പെടാനുള്ള അവസരം ഉണ്ടാക്കുക എന്നതാണ് വുബിയുടെ ലക്ഷ്യം. വിൻഡോസിൽ നിന്ന് ഉബുണ്ടു നീക്കം ചെയ്യാനും വുബി തന്നെ ഉപയോഗിക്കാവുന്നതാണ്. വുബി ഒരു വിർച്വൽ മെഷീനോ ലിനക്സ് വിതരണമോ അല്ല, മറിച്ച് ഡിസ്ക്ക് ഇമേജ് രീതി ഉപയോഗിച്ച് ഉബുണ്ടു ഇൻസ്റ്റോൾ ചെയ്യുകയാണ് വുബി ചെയ്യുന്നത്.
ലുബി എന്ന പേരിൽ വിൻഡോസിനു പകരം ലിനക്സ് ഉപയോഗിക്കുന്ന ബന്ധപ്പെട്ട പദ്ധതി നിലവിലുണ്ട്. അതുപോലെ മാക് ഓ.എസ്. ആതിഥേയ ഓപ്പറേറ്റിങ് സിസ്റ്റം ആയി ഉപയോഗിക്കുന്ന മുബി എന്ന പദ്ധതി ഭാവിയിൽ ഉണ്ടാകും.
അവലംബം
വർഗ്ഗം:സ്വതന്ത്ര സോഫ്റ്റ്‌വെയർ വർഗ്ഗം:ഉബുണ്ടു
ബർണാർഡിന്റെ നക്ഷത്രം
ഭൂമിയിൽ നിന്ന് ഏതാണ്ട് ആറ് പ്രകാശവർഷം അകലെയായി സർപ്പധരൻ രാശിയിൽ സ്ഥിതിചെയ്യുന്ന ഒരു ചുവപ്പുകുള്ളൻ നക്ഷത്രമാണ്‌ ബർണാർഡിന്റെ നക്ഷത്രം (Barnard's star). 1916-ൽ അമേരിക്കൻ ജ്യോതിശാസ്ത്രജ്ഞനായ എഡ്വേർഡ് എമേഴ്സൺ ബർണാർഡ് ഈ നക്ഷത്രത്തിന്റെ കേവലനീക്കം പ്രതിവർഷം 10.3 ആർക്ക്സെക്കന്റാണെന്ന് കണ്ടെത്തി. ഇതുവരെ കണ്ടെത്തിയതിൽ വച്ച് സൂര്യന്‌ ആപേക്ഷികമായുള്ള ഏറ്റവുമുയർന്ന കേവലനീക്കമാണിത്. സർപ്പധരൻ രാശിയിൽ ഭൂമിക്ക് ഏറ്റവും അടുത്തായുള്ള നക്ഷത്രമായ ബർണാർഡിന്റെ നക്ഷത്രം ആൽഫ സെന്റോറി വ്യൂഹം കഴിഞ്ഞാൽ സൗരയൂഥത്തിന്‌ ഏറ്റവും സമീപമായുള്ള നക്ഷത്രമാണ്‌. ഇത്ര അടുത്താണെങ്കിലും ദൃശ്യകാന്തിമാനം 9 ആയുള്ള ഈ നക്ഷത്രത്തെ നഗ്നനേത്രങ്ങൾ കൊണ്ട് നിരീക്ഷിക്കാനാകില്ല. ഇൻഫ്രാറെഡ് തരംഗങ്ങളിൽ വീക്ഷിച്ചാൽ നക്ഷത്രം ദൃശ്യപ്രകാശത്തിലുള്ളതിനെക്കാൾ പ്രഭയേറിയതായി അനുഭവപ്പെടും
ഭൂമിക്ക് അടുത്തായതിനാലും ഖഗോള മധ്യരേഖയ്ക്ക് അടുത്തായി സ്ഥിതിചെയ്യുന്നതിനാലും M കുള്ളൻ നക്ഷത്രങ്ങളിൽ വച്ച് ഏറ്റവുമധികം പഠിക്കപ്പെട്ട നക്ഷത്രം ഇതാകാം. നക്ഷത്രത്തിന്റെ സവിശേഷതകളെക്കുറിച്ചും സൗരയൂഥേതരഗ്രഹങ്ങളുണ്ടായിരിക്കാനുള്ള സാധ്യതയെക്കുറിച്ചുമാണ്‌ കൂടുതൽ പഠനങ്ങളും നടന്നിട്ടുള്ളത്. പ്രായമേറെയാണെങ്കിലും നക്ഷത്രത്തിൽ ഇപ്പോഴും ജ്വാലകളുണ്ടാകുന്നുവെന്ന് നിരീക്ഷണങ്ങൾ കാണിക്കുന്നു.
അവലോകനം
M4 വിഭാഗത്തിൽ പെട്ട ഒരു ചുവപ്പുകുള്ളനാണ്‌ ബർണാർഡ് നക്ഷത്രം. ദൃശ്യകാന്തിമാനം 9.54 ആയ ഇതിനെ ദൂരദർശിനിയുടെ സഹായമില്ലാതെ വീക്ഷിക്കാനാകില്ല (6.0 വരെ ദൃശ്യകാന്തിമാനമുള്ള വസ്തുക്കളെയേ നഗ്നനേത്രങ്ങൾ കൊണ്ട് വീക്ഷിക്കാനാകൂ). സൂര്യനെക്കാൾ വളരെയധികം പ്രായക്കൂടുതലുണ്ട് ഈ നക്ഷത്രത്തിന്‌. 700 മുതൽ 1200 വരെ കോടി വർഷം പ്രായമുണ്ടായേക്കാവുന്ന ഈ നക്ഷത്രം ആകാശഗംഗയിലെതന്നെ ഏറ്റവും പ്രായം കൂടിയ നക്ഷത്രങ്ങളിലൊന്നാണ്. ഭ്രമണോർജ്ജത്തിന്റെ ഏറിയ പങ്കും ഇക്കാലത്തിനിടെ നഷ്ടപ്പെട്ട നക്ഷത്രം 130 ദിവസം കൊണ്ടാണ്‌ ഒരു ഭ്രമണം പൂർത്തിയാക്കുന്നതെന്നാണ്‌ പ്രഭയിലെ ചെറിയ വ്യത്യാസങ്ങൾ കാണിക്കുന്നത്. ഇത്ര പ്രായമുള്ളതിനാൽ നക്ഷത്രം സക്രിയമല്ലെന്നാണ്‌ കരുതപ്പെട്ടിരുന്നത്. എന്നാൽ 1998-ൽ നക്ഷത്രത്തിൽ തീവ്രമായ ഒരു ജ്വാല ദർശിച്ചു. ബർണാർഡ് നക്ഷത്രം ഒരു ജ്വാലാനക്ഷത്രമാണെന്നാണ്‌ ഇത് സൂചിപ്പിക്കുന്നത്. ചരനക്ഷത്രങ്ങളുടെ നാമകരണരീതിയനുസരിച്ച് ബർണാർഡ് നക്ഷത്രത്തിന്റെ നാമം V2500 Ophiuchi. 2003-ൽ നക്ഷത്രത്തിന്റെ ചലനം മൂലം ആരീയപ്രവേഗത്തിൽ മാറ്റം വരുന്നതായി നിരീക്ഷിക്കാൻ സാധിച്ചു. ഈ നിരീക്ഷണം സാധ്യമായ ആദ്യ നക്ഷത്രമാണ്‌ ബർണാർഡ് നക്ഷത്രം. സക്രിയത മൂലവും ആരീയപ്രവേഗത്തിൽ വ്യതിയാനമുണ്ടാകുന്നുവെന്ന് കണ്ടെത്തിയിട്ടുണ്ട്.
thumb|200px|left|1985–2005 കാലത്ത് നക്ഷത്രത്തിന്റെ സ്ഥാനത്തിലുണ്ടായ വ്യത്യാസം പ്രതിവർഷം 10.3 ആർക്സെക്കന്റാണ്‌ നക്ഷത്രത്തിന്റെ കേവലനീക്കം. സൂര്യനിൽ നിന്നുള്ള ദൂരത്തിന്‌ ലംബമായ ദിശയിൽ 90 km/sec വേഗത്തിന്‌ തുല്യമാണിത്. ഒരു മനുഷ്യന്റെ ജീവിതകാലത്തിനിടക്ക് നക്ഷത്രത്തിന്റെ സ്ഥാനത്തിൽ കാൽ ഡിഗ്രിയോളം വ്യത്യാസം വരും - സൂര്യചന്ദ്രന്മാരുടെ കോണീയവ്യാസത്തിന്റെ പകുതിയാണിത്.
സൂര്യന്റെ 17 ശതമാനത്തോളമാണ്‌ ബർണാർഡ് നക്ഷത്രത്തിന്റെ പിണ്ഡം. ആരം ഒരു സൗര ആരത്തിന്റെ 15 ശതമാനത്തിനും 20 ശതമാനത്തിനും ഇടയിലാണ്‌. 2003-ൽ നക്ഷത്രത്തിന്റെ ആരം 0.20±0.008 സൗരആരമാണെന്ന് കണക്കാക്കപ്പെട്ടു. അതുവരെയുണ്ടായിരുന്ന കണക്കുകളിലെ ഉയർന്ന പരിധിക്കടുത്തായിരുന്നു ഈ വില. അതായത്, ബർണാർഡ് നക്ഷത്രത്തിന്‌ വ്യാഴത്തിന്റെ 180 ഇരട്ടി പിണ്ഡമുണ്ടെങ്കിലും ഒന്നര മുതൽ രണ്ടിരട്ടി വരെയേ വലിപ്പമുള്ളൂ. തവിട്ടുകുള്ളന്മാരെല്ലാം ഏതാണ്ട് ഒരേ വലിപ്പമുള്ളവയാണെന്നാണ്‌ ഇത് സൂചിപ്പിക്കുന്നത്. ബർണാർഡ് നക്ഷത്രത്തിന്റെ താപനില 3,134(±102) കെൽവിൻ ആണ്‌. ദൃശ്യപ്രകാശത്തിൽ സൂര്യൻ പുറത്തുവിടുന്നതിന്റെ 0.04 ശതമാനം ഊർജ്ജമാണ്‌ ബർണാർഡ് നക്ഷത്രം പുറത്ത് വിടുന്നത്, ആകെ സൂര്യൻ പുറത്തുവിടുന്നതിന്റെ 0.346 ശതമാനവും. ഭൂമിയിൽ നിന്ന് സൂര്യന്റെ അതേ ദൂരത്തിൽ സ്ഥിതി ചെയ്യുകയാണെങ്കിൽ പോലും പൂർണ്ണചന്ദ്രന്റെ നൂറിരട്ടി പ്രഭയേ നക്ഷത്രത്തിനുണ്ടാകുമായിരുന്നുള്ളൂ. സൂര്യൻ 80 ആസ്ട്രോണമിക്കൽ യൂണിറ്റ് അകലെയാണെങ്കിൽ കൂടി അത്രയും പ്രകാശമുണ്ടാകും.
M കുള്ളന്മാരുടെ ലോഹാംശത്തിന്റെ പട്ടികയിൽ ബർണാർഡ് നക്ഷത്രത്തിന്റെ ലോഹീയത -0.5 നും -1.0 നും ഇടയിലായാണ്‌ ഉൾപ്പെടുത്തിയിരിക്കുന്നത്. സൂര്യന്റെ വിലയുടെ 10 ശതമാനത്തിനും 32 ശതമാനത്തിനും ഇടയിലാണിത്. ഹീലിയത്തെക്കാൾ ഭാരമേറിയ മൂലകങ്ങൾ പിണ്ഡത്തിന്റെ എത്ര ഭാഗം വരുന്നു എന്നതിന്റെ അളവായ ലോഹാംശം നക്ഷത്രപോപ്പുലേഷനുകളായി താരാപഥത്തിലെ നക്ഷത്രങ്ങളെ തരംതിരിക്കാൻ സഹായിക്കുന്നു. പ്രായമേറിയ പോപ്പുലേഷൻ II ചുവപ്പുകുള്ളന്മാരിൽ ബർണാർഡ് നക്ഷത്രത്തെ പെടുത്താമെന്നാണ്‌ കരുതുക. എങ്കിലും ഇവ സാധാരണയായി ലോഹാംശം കുറഞ്ഞ ഹാലോ നക്ഷത്രങ്ങളാണ്‌. സൂര്യനെക്കാൾ കുറവാണെങ്കിലും ബർണാർഡ് നക്ഷത്രത്തിനെ ലോഹാംശം ഹാലോ നക്ഷത്രങ്ങളെക്കാൾ കൂടുതലാണ്‌. ഡിസ്ക് നക്ഷത്രങ്ങളുടെ വിലയോടാണ്‌ ഇതിന്‌ കൂടുതൽ സാമ്യം. ഇതിനാലും ഉയർന്ന പ്രവേഗമുള്ളതിനാലും ഡിസ്ക് നക്ഷത്രത്തിനും ഹാലോ നക്ഷത്രത്തിനും ഇടയിൽ വരുന്ന ഇന്റർമീഡിയറ്റ് പോപ്പുലേഷൻ II എന്ന വിഭാഗത്തിലാണ്‌ ബർണാർഡ് നക്ഷത്രത്തെ ഉൾപ്പെടുത്തിയിരിക്കുന്നത്..
ഗ്രഹവ്യവസ്ഥ
സൗരയൂഥത്തിനു പുറത്തുള്ള ഗ്രഹങ്ങളെ തിരിച്ചറിയാനുള്ള ആസ്ട്രോമെട്രിക് രീതിയുപയോഗിച്ച് വ്യാഴത്തോടടുത്ത പിണ്ഡമുള്ള ഒന്നോ അധികമോ ഗ്രഹങ്ങൾ ബർണാർഡ് നക്ഷത്രത്തിനു ചുറ്റും പരിക്രമണം ചെയ്യുന്നതായി താൻ കണ്ടെത്തിയെന്ന് പീറ്റർ വാൻ ഡി കാമ്പ് അവകാശപ്പെട്ടു. 1963-73 കാലത്ത് വളരെയേറെ ജ്യോതിശാസ്ത്രജ്ഞർ ഈ അവകാശവാദത്തിൽ വിശ്വസിക്കുകയും ചെയ്തു. 1938 മുതൽ സ്വാർത്ത്മോർ കോളേജിലെ സഹപ്രവർത്തകരോടൊപ്പം നക്ഷത്രത്തിന്റെ കേവലനീക്കത്തിലെ നേരിയ വ്യത്യാസങ്ങൾ വരെ അളക്കാൻ അദ്ദേഹം ശ്രമിച്ചുകൊണ്ടിരുന്നു. ഇത്തരം വ്യത്യാസങ്ങൾ ഗ്രഹങ്ങളുടെ സാന്നിദ്ധ്യം സൂചിപ്പിക്കുന്നു. വ്യാഴത്തിന്റെ 1.6 ഇരട്ടി പിണ്ഡമുള്ള ഒരു ഗ്രഹം 4.4 ആസ്ട്രൊണോമിക്കൽ യൂണിറ്റ് ദൂരത്തിൽ ചെറിയ ഉത്കേന്ദ്രതയോടെ പരിക്രമണം ചെയ്യുന്നുണ്ടെന്നായിരുന്നു അദ്ദേഹത്തിന്റെ ആദ്യത്തെ കണ്ടെത്തൽ. ഈ വിലകൾ 1969-ൽ അദ്ദേഹം കൂടുതൽ കൃത്യതയ്ക്കായി തിരുത്തുകയും ചെയ്തു. ആ വർഷം തന്നെ വ്യാഴത്തിന്റെ 1.1 ഇരട്ടിയും 0.8 ഇരട്ടിയും പിണ്ഡമുള്ള രണ്ട് ഗ്രഹങ്ങൾ നക്ഷത്രത്തിനുണ്ടെന്ന് അദ്ദേഹം പറഞ്ഞു.
thumb|right|400px|ചുവപ്പുകുള്ളന്‌ ചുറ്റും പരിക്രമണം ചെയ്യുന്ന ഗ്രഹം - ചിത്രകാരന്റെ ഭാവനയിൽ
മറ്റ് ജ്യോതിശാസ്ത്രജ്ഞർ വാൻ ഡി കാമ്പിന്റെ നിരീക്ഷണങ്ങൾ ആവർത്തിക്കുകയും 1973-ൽ പുറത്തിറക്കിയ രണ്ട് പ്രബന്ധങ്ങളിൽ നക്ഷത്രത്തിന്‌ ഗ്രഹങ്ങളുണ്ടെന്ന അവകാശവാദം തെറ്റാണെന്ന് തെളിയിക്കുകയും ചെയ്തു. ജോർജ്ജ് ഗേറ്റ്‌വുഡ്, ഹെൻറിച്ച് ഐക്കോർൺ എന്നിവർ മറ്റൊരു നിരീക്ഷണകേന്ദ്രത്തിൽ കൂടുതൽ കൃത്യതയുള്ള ഉപകരണങ്ങളോടെ നിരീക്ഷണങ്ങൾ ആവർത്തിച്ചെങ്കിലും അവർക്ക് ഗ്രഹമുള്ളതിന്റെ തെളിവുകളൊന്നും ലഭിച്ചില്ല. ഇതിന്‌ നാലു മാസം മുമ്പ് സ്വാർത്ത്മോർ നിരീക്ഷണകേന്ദ്രത്തിൽ തന്നെയുള്ള ജോൺ ഹെർഷേ പുറത്തിറക്കിയ പ്രബന്ധത്തിൽ നക്ഷത്രങ്ങളുടെ ആസ്ട്രോമെട്രിക് ഫീൽഡിലുണ്ടായ മാറ്റങ്ങൾ അവ നിരീക്ഷിക്കാനുപയോഗിച്ച ദുരദർശിനിയുടെ കാചത്തിൽ വരുത്തിയ മാറ്റങ്ങളുടെ ഫലമായുണ്ടായതാണെന്ന് കാണിച്ചിരുന്നു. അതായത്, ഗ്രഹം ദുരദർശിനി നന്നാക്കൽ പ്രക്രിയയുടെ ഫലം മാത്രമായിരുന്നു.
എങ്കിലും വാൻ ഡി കാമ്പ് ഒരിക്കലും തന്റെ നിരീക്ഷണങ്ങൾ തെറ്റാണെന്ന് സമ്മതിച്ചില്ല. രണ്ട് ഗ്രഹങ്ങളുണ്ടെന്ന് വിവരിച്ചുകൊണ്ട് 1982-ൽ വരെ അദ്ദേഹം ഒരു പ്രബന്ധം പുറത്തിറക്കി. 1995-ൽ വാൻ ഡി കാമ്പ് അന്തരിച്ചു. സ്വാർത്ത്മോറിൽ അദ്ദേഹത്തിന്റെ പിൻഗാമിയായിരുന്ന വുൾഫ് ഹൈന്റ്സ് ഇരട്ടനക്ഷത്രങ്ങളുടെ പഠനത്തിൽ വിശാരദനായിരുന്നു. വാൻ ഡി കാമ്പിന്റെ നിരീക്ഷണങ്ങളെ അദ്ദേഹം ചോദ്യം ചെയ്യുകയും 1976 മുതൽ ഖണ്ഡനപ്രബന്ധങ്ങളെഴുതുകയും ചെയ്തു. ഇരുവരും തമ്മിലുള്ള ബന്ധം മോശമാകാൻ ഇത് കാരണമായി.
ഗ്രഹങ്ങൾക്കുള്ള പരിധികൾ
ഗ്രഹങ്ങളുണ്ടായിരിക്കാനുള്ള സാധ്യത പൂർണ്ണമായി തള്ളിക്കളഞ്ഞിട്ടില്ലെങ്കിലും 1980-കളിലും 90-കളിലും ഗ്രഹത്തെ തിരഞ്ഞുള്ള നിരീക്ഷണങ്ങൾക്ക് ഒന്നും കണ്ടെത്താനായില്ല. ഈ ശ്രമങ്ങളിൽ അവസാനത്തേത് 1999-ൽ ഹബിൾ ബഹിരാകാശ ദൂരദർശിനിയുടെ സഹായത്തോടെ ഇന്റർഫെറോമെട്രി ഉപയോഗിച്ച് ചെയ്തതായിരുന്നു. എങ്കിലും ഈ ഫലങ്ങളിൽ നിന്ന് സാധ്യമായ ഗ്രഹങ്ങളുടെ പിണ്ഡത്തിന്റെയും ഭ്രമണപഥത്തിന്റെയും പരിധികൾ കണക്കാക്കാനാകും. ഏത് തരം ഗ്രഹങ്ങൾക്കാണ്‌ നക്ഷത്രത്തെ പരിക്രമണം ചെയ്യാൻ സാധിക്കാത്തത് എന്ന് ഇങ്ങനെ മനസ്സിലാക്കാം.
ബർണാർഡ് നക്ഷത്രത്തെപ്പോലുള്ള M കുള്ളൻ നക്ഷത്രങ്ങൾക്കായി ഇത്തരം പരിധികൾ കണ്ടെത്തുന്നത് മറ്റു നക്ഷത്രങ്ങളെക്കാൾ എളുപ്പമാണ്‌. പിണ്ഡം കുറവായതിനാൽ ഗ്രഹം മൂലമുണ്ടാകുന്ന വ്യതിയാനങ്ങൾ കൂടുതലായിരിക്കും എന്നതിനാലാണിത്. ബർണാർഡ് നക്ഷത്രത്തിനു ചുറ്റും വ്യാഴത്തിന്റെ പത്തിരട്ടി പിണ്ഡമുള്ള ഗ്രഹമുണ്ടാവുക സാധ്യമല്ലെന്ന് 1995-ൽ ഗേറ്റ്‌വുഡ് തെളിയിച്ചു. 1000 ദിവസത്തിൽ കുറവ് പരിക്രമണകാലമുള്ളതും വ്യാഴത്തിന്റെ 0.8 ഇരട്ടി പിണ്ഡമുള്ളതുമായ ഗ്രഹങ്ങളും ഉണ്ടാകില്ലെന്ന് ഹബിൾ ബഹിരാകാശ ദുരദർശിനിയുടെ സഹായത്തോടെയുള്ള പഠനങ്ങളിൽ നിന്ന് കണക്കാക്കാനായി. നക്ഷത്രത്തിനുചുറ്റുമുള്ള ജൈവസാധ്യമേഖലയിൽ പിണ്ഡത്തിന്റെയും ഭ്രമണപഥത്തിന്റെ ചരിവിന്റെയും ഗുണനഫലം ഭൂമിയുടെ പിണ്ഡത്തിന്റെ 7.5 ഇരട്ടിയോ പിണ്ഡം നെപ്റ്റ്യൂൺറ്റെ 3.1 ഇരട്ടിയോ ആയ ഗ്രഹങ്ങളും ഉണ്ടാകില്ലെന്ന് കുർട്സർ 2003-ൽ തെളിയിച്ചു. വാൻ ഡി കാമ്പ് പരികല്പന ചെയ്തതുപോലൊരു ഗ്രഹം ഈ നിരീക്ഷണമനുസരിച്ച് സാധ്യമല്ല.
ഈ പരിധികളെല്ലാം വച്ചിട്ടുണ്ടെങ്കിലും പഠനങ്ങളൊന്നും തന്നെ ഗ്രഹങ്ങളുണ്ടാകാനുള്ള സാധ്യത പൂർണ്ണമായി തള്ളിക്കളഞ്ഞിട്ടില്ല. എങ്കിലും ഭൂമിക്ക് സമാനമായ ഗ്രഹങ്ങളെ കണ്ടെത്തുന്നത് അത്യന്തം വിഷമകരമായിരിക്കും. സൗരയൂഥത്തിനു പുറത്ത് ഭൂമിക്ക് സമാനമായ ഗ്രഹങ്ങൾക്കായി അന്വേഷണം നടത്താനായി നാസ 2015-ൽ വിക്ഷേപിക്കാനിരിക്കുന്ന സ്പേസ് ഇന്റർഫെറോമെട്രി മിഷൻ ലക്ഷ്യമാക്കുന്ന നക്ഷത്രങ്ങളിലൊന്നാണ്‌ ബർണാർഡ് നക്ഷത്രം. യൂറോപ്യൻ സ്പേസ് ഏജൻസിയുടെ ഡാർ‌വിൻ ഇന്റർഫെറോമെട്രി മിഷനും അതേ ലക്ഷ്യത്തോടെയുള്ളതാണെങ്കിലും ധനസഹായമില്ലാത്തതിനാൽ ആ പദ്ധതി നിർത്തിവച്ചിരിക്കുകയാണ്‌.
ഡെയ്ഡാലസ് പദ്ധതി
ഗ്രഹവുമായി ബന്ധപ്പെട്ട വിവാദമൊഴിച്ചാൽ ബർണാർഡ് നക്ഷത്രത്തെക്കുറിച്ച് ഏറ്റവുമധികം പഠനങ്ങൾ നടന്നിട്ടുള്ളത് ഡെയ്ഡാലസ് പദ്ധതിയുടെ ഭാഗമായാണ്‌.=. ഗ്രഹങ്ങളുണ്ടെന്ന് കരുതപ്പെട്ടിരുന്നതിനാൽ പദ്ധതി ലക്ഷ്യമാക്കിയ നക്ഷത്രങ്ങളിലൊന്ന് ബർണാർഡ് നക്ഷത്രമായിരുന്നു.
അണുസംയോജനം ഉപയോഗിച്ച് ഊർജ്ജമുത്പാദിപ്പിക്കുന്ന ഒരു ന്യൂക്ലിയർ പൾസ് റോക്കറ്റിന്‌ നാല്‌ വർഷം ത്വരണത്തോടെ പ്രകാശവേഗത്തിന്റെ 12 ശതമാനം വേഗം കൈവരിക്കാനാകുമെന്നായിരുന്നു കണക്കുകൂട്ടൽ. അങ്ങനെയാനെങ്കിൽ 50 വർഷം കൊണ്ട് ബഹിരാകാശവാഹനത്തിന്‌ ബർണാർഡ് നക്ഷത്രത്തിലെത്താൻ സാധിക്കും. നക്ഷത്രത്തെയും ഗ്രഹങ്ങളെയും വിശദമായി പഠിക്കുന്നതിനു പുറമെ നക്ഷത്രാന്തരീയ മാധ്യമത്തെക്കുറിച്ചും പഠനം നടത്താനും ആസ്ട്രോമെട്രിക് നിരീക്ഷണങ്ങളെടുക്കാനുമായിരുന്നു പദ്ധതി.
പ്രാഥമിക ഡെയ്ഡാലസ് പദ്ധതി 1980-ൽ കൂടുതൽ സൈദ്ധാന്തികഗവേഷനങ്ങൾക്ക് വഴിവെച്ചു. 1980-ൽ റോബർട്ട് ഫ്രൈറ്റാസ് കൂടുതൽ ലക്ഷ്യങ്ങളുള്ളൊരു പദ്ധതി മുന്നോട്ടുവച്ചു. സ്വന്തം പകർപ്പുകളുണ്ടാക്കാൻ കഴിവുള്ളതും ബഹിരാകാശജീവികളുമായി ആശയവിനിമയം നടത്താൻ ശ്രമിക്കുന്നതുമായ ഒരു ബഹിരാകാശവാഹനമായിരുന്നു അദ്ദേഹത്തിന്റെ മനസ്സിൽ. വ്യാഴത്തിന്റെ ഭ്രമണപഥത്തിൽ വിക്ഷേപിക്കുന്ന ബഹിരാകാശവാഹനം 47 വർഷം കൊണ്ട് ബർണാർഡ് നക്ഷത്രത്തിലെത്തും. അവിടെയെത്തിക്കഴിഞ്ഞാൽ ഒരു നിർമ്മാണശാല നിർമ്മിക്കുന്ന ബഹിരാകാശവാഹനം പര്യവേക്ഷണത്തിനുള്ള പ്രോബുകളും ആയിരം വർഷം കൊണ്ട് ആദ്യത്തെ ബഹിരാകാശവാഹനത്തിന്റെ ഒരു പകർപ്പും നിർമ്മിക്കും.
1998-ലെ ജ്വാല
ടെക്സസ് സർ‌വകലാശാലയിലെ വില്യം കൊക്രൻ 1998 ജൂലൈ 17-ന്‌ നക്ഷത്രത്തിൽ നിന്നുള്ള സ്പെക്ട്രൽ ഉത്സർജ്ജനത്തിൽ വ്യത്യാസം വന്നതായി നിരീക്ഷിക്കുകയും ഇതിൽ നിന്ന് നക്ഷത്രത്തിൽ ഒരു ജ്വാലയുണ്ടായതായി മനസ്സിലാക്കുകയും ചെയ്തു. ജ്വാലയെക്കുറിച്ച് പൂർണ്ണമായി പഠിക്കാൻ നാല്‌ വർഷമെടുത്തു. ജ്വാലയിലെ താപനില 8000 കെൽ‌വിൻ (ഇത് നക്ഷത്രത്തിന്റെ താപനിലയുടെ ഇരട്ടിയാണ്‌) ആണെന്ന് ഡയാൻ പോൾസൺ കണക്കാക്കി. വർണ്ണരാജി പഠിക്കുന്നതിൽ നിന്നു മാത്രം ജ്വാലയുടെ ആകെ ഊർജ്ജം കണ്ടുപിടിക്കാനാകില്ല. ജ്വാലകൾ തികച്ചും ക്രമരഹിതമായതിനാൽ അമച്വർ ജ്യോതിശാസ്ത്രജ്ഞർക്ക് നക്ഷത്രം നല്ലൊരു നിരീക്ഷണവസ്തുവായിരിക്കുമെന്ന് അവർ നിരീക്ഷിച്ചു.
right|thumb|ബർണാർഡ് നക്ഷത്രം ചിത്രകാരന്റെ ഭാവനയിൽ
ബർണാർഡ് നക്ഷത്രത്തെപ്പോലെ പ്രായമുള്ള നക്ഷത്രങ്ങളിൽ ജ്വാലാപ്രതിഭാസമുണ്ടാകുമെന്ന് കരുതപ്പെട്ടിരുന്നില്ല. ജ്വാലകളുടെ ഉദ്ഭവം പൂർണ്ണമായി മനസ്സിലാക്കാനായിട്ടില്ലെങ്കിലും പ്ലാസ്മ സംവഹനം തടയുന്ന ശക്തിയേറിയ കാന്തികക്ഷേത്രമാണ്‌ അവയ്ക്ക് കാരണമാകുന്നതെന്നാണ്‌ കരുതുന്നത്. ഇത്ര ശക്തിയേറിയ കാന്തികക്ഷേത്രങ്ങൾ വേഗത്തിൽ ഭ്രമണം ചെയ്യുന്ന നക്ഷത്രങ്ങളിലാണുണ്ടാകുക, പ്രായമേറിയ നക്ഷത്രങ്ങളിൽ ഭ്രമണവേഗം കുറവായിരിക്കും. അതിനാൽ നക്ഷത്രത്തിൽ കണ്ട ജ്വാല ഒരദ്ഭുതപ്രതിഭാസമായി കണക്കാക്കപ്പെടുന്നു. നക്ഷത്രത്തിന്റെ സക്രിയതയിൽ വരുന്ന മാറ്റങ്ങളെക്കുറിച്ചുള്ള പഠനങ്ങളും അത് ശാന്തമായിരിക്കേണ്ടതുണ്ടെന്നാണ്‌ സുചിപ്പിക്കുന്നത്. നക്ഷത്രത്തിന്റെ പ്രഭയിൽ നേരിയ വ്യത്യാസമുണ്ടാകാമെന്ന് 1998-ൽ ഒരു പഠനം തെളിയിച്ചു. 130 ദിവസത്തിൽ ഒരു കളങ്കം മാത്രമാണ്‌ നിരീക്ഷിക്കാനായത്.
സമീപനക്ഷത്രങ്ങൾ
ബർണാർഡ് നക്ഷത്രത്തിന്റെ സമീപനക്ഷത്രങ്ങളധികവും ചുവപ്പുകുള്ളന്മാരാണ്‌. ഏറ്റവും അടുത്ത നക്ഷത്രം 5.41 പ്രകാശവർഷം അകലെ സ്ഥിതിചെയ്യുന്ന റോസ് 154 ആണ്‌. സൂര്യൻ, ആൽഫ് സെന്റോറി എന്നിവയാണ്‌ അടുത്ത നക്ഷത്രങ്ങൾ. ബർണാർഡ് നക്ഷത്രത്തിൽ നിന്ന് നിരീക്ഷിച്ചാൽ സൂര്യൻ ഏകശൃംഗാശ്വം രാശിയിലായാണ്‌ കാണപ്പെടുക (ഖഗോളരേഖാംശം=5:57:48.5, അവനമനം=−04°41′36″). ഭൂമിയിൽ നിന്ന് നോക്കുമ്പോൾ പോളക്സ് നക്ഷത്രം കാണപ്പെടുന്ന പ്രഭയോടെയായിരിക്കും ബർണാർഡ് നക്ഷത്രത്തിൽ നിന്ന് നോക്കിയാൽ സൂര്യൻ കാണപ്പെടുക, 1.15 ദൃശ്യകാന്തിമനമാനത്തോടെയായിരിക്കും ആ കാഴ്ച.
പുറത്തേക്കുള്ള കണ്ണികൾ
വർഗ്ഗം:ചുവപ്പുകുള്ളൻ നക്ഷത്രങ്ങൾ വർഗ്ഗം:സർപ്പധരൻ (നക്ഷത്രരാശി) വർഗ്ഗം:നക്ഷത്രങ്ങൾ
സമ-ബജാവു
തെക്കൻ ഫിലിപ്പൈൻസിൽനിന്നുദ്ഭവിച്ച ആസ്ട്രോനേഷ്യൻ വർഗ്ഗത്തിൽപ്പെട്ട ഗോത്രസമുദായമാണ് സമ-ബജാവു. Tസമ എന്നു സ്വയം വിളിക്കപ്പെടുന്നു. ബജാവു എന്നുമറിയപ്പെടുന്നു. ( / <span title="/ˈ/ primary stress follows">ˈ b <span title="/ɑː/ 'a' in 'father'">ɑː <span title="/dʒ/ 'j' in 'jam'">dʒ <span title="/aʊ/ 'ou' in 'pout'">aʊ, <span title="/ˈ/ primary stress follows">ˈ b <span title="/æ/ short 'a' in 'bad'">æ  -/ . സമുദ്രവുമായി ബന്ധപ്പെട്ട ജീവിതമാണിവരുടേത്, പെരാഹു perahu (layag in Meranau), djenging, balutu, lepa, pilang, and vinta (or lepa-lepa)എന്നറിയപ്പെടുന്ന തടികൊണ്ടുണ്ടാക്കിയ വള്ളത്തിലാണിവർ കടലിലൂടെ സഞ്ചരിക്കുന്നത്. സബായ്ക്കടുത്തുള്ള Sabah ഈ വിഭാഗം ഗോത്രക്കാർ തങ്ങളുടെ കുതിരകളെ വളർത്തിവരുന്നു.
ഇന്തോനേഷ്യയുടെ കിഴക്കൻ പ്രദേശത്തും സെലെബിസിലും ഉത്തര പൂർവ്വ ബോർണ്ണിയോയിലും ഫിലിപ്പൈൻസിലെ മിന്ദനാവോ യിലും സുലു ഉപദ്വീപിലും ഇവരെ കാണാനാകും. ഫിലിപ്പൈൻസിൽ ഇവർക്കു സമരായ മോറോ ജനതയെപ്പോലെ ഇവർ ഒന്നിച്ചുകൂടി ഒരേ മതത്തിൽ വിശ്വസിക്കുന്നു. മിന്ദനാവോയിലെ സംഘർഷങ്ങൾ കാരണം സമ-ബജാവു ജനതയിലെ അനേകം പേർ കഴിഞ്ഞ 50 വർഷങ്ങളായി, അടുത്തുള്ള മലേഷ്യ, ഫിലിപ്പൈൻസിന്റെ വടക്കൻ ദ്വീപുകൾ എന്നിവിടങ്ങളിലേയ്ക്കു താമസം മാറ്റിയിട്ടുണ്ട്. മലേഷ്യയിലെ സബാഹിലെ രണ്ടാമത്തെ ന്യൂനപക്ഷജനതയായി ഇവർ മാറിയിട്ടുണ്ട്. ഇടത്ത്‌|ലഘുചിത്രം|A Sama-Bajau flotilla in Lahad Datu, Sabah, [[മലേഷ്യ|Malaysia.]]
ചരിത്രവും ഉത്ഭവവും
ലഘുചിത്രം|300x300ബിന്ദു|Regions inhabited by peoples usually known as "Sea Nomads". {{Legend|#88c885|Sama-Bajau}}{{Legend|#e8bb9c|[[Orang Laut}}{{Legend|#86adfd|Moken }} {{Legend|#88c885|Sama-Bajau}}{{Legend|#e8bb9c|Orang Laut}}{{Legend|#86adfd|Moken }} {{Legend|#88c885|Sama-Bajau}}{{Legend|#e8bb9c|Orang Laut}}{{Legend|#86adfd|Moken }} {{Legend|#88c885|Sama-Bajau}}{{Legend|#e8bb9c|Orang Laut}}{{Legend|#86adfd|Moken }}]]
ചരിത്രപരമായ തെളിവുകൾ
ഇടത്ത്‌|ലഘുചിത്രം|Residents of a Bajau [[ഗ്രാമം|kampung in Afdeeling Ternate, Groote Oost, Dutch East Indies (present day North Maluku, Indonesia) c. 1925 1925.]] വലത്ത്‌|ലഘുചിത്രം|A Bajau chieftain in traditional attire from Kampung Menkabong, Tuaran, British North Borneo, c. 1948 1948.
ആധുനികരായ സമ-ബജാവു
ഇടത്ത്‌|ലഘുചിത്രം|A Sama-Bajau child in Tagbilaran City, [[ബൊഹോൾ|Bohol, Philippines, diving for coins thrown by tourists into the water.]] ലഘുചിത്രം|A typical Sama-Bajau settlement in the Philippines വലത്ത്‌|ലഘുചിത്രം|A Sama-Bajau village in Omadal Island, Sabah, Malaysia വലത്ത്‌|ലഘുചിത്രം|Bokori, a Sama-Bajau village in southwest [[സുലവേസി|Sulawesi, Indonesia]] വലത്ത്‌|ലഘുചിത്രം|Sama-Bajau woman and children from Omadal Island, Sabah, Malaysia ലഘുചിത്രം|The Regatta Lepa festival in Semporna, Sabah, Malaysia. Lepa refers to the houseboat in the dialect of east coast Bajau. In this festival, Bajau people decorate their boats with colourful flags.
ഭാഷ
ഇടത്ത്‌|ലഘുചിത്രം|An-Nur Mosque, the main mosque in the Bajau village of Tuaran, Sabah, Malaysia
Boat-dwelling
ലഘുചിത്രം|A Sama-Bajau family on a vinta boat ലഘുചിത്രം|Sama-Bajau woman from Maiga Island, Semporna, Sabah, Malaysia, with traditional sun protection called burak
സംഗീതം, നൃത്തം, കല
ലഘുചിത്രം|A Bajau girl clad in her traditional dress.
കുതിരകളോടൊത്ത സംസ്കാരം
വലത്ത്‌|ലഘുചിത്രം|The West Coast Bajau [[അശ്വാഭ്യാസം|horsemen in their hometown of Kota Belud, with a background of Mount Kinabalu behind.]]
Society
ലഘുചിത്രം|The rehabilitation of a traditional Sama-Bajau house in the Heritage Village of Kota Kinabalu, Sabah, Malaysia.
ജനപ്രിയസംസ്കാരം
വലത്ത്‌|ലഘുചിത്രം|The 1982 to 1988 Sabah coat of arms depicts a kingfisher, adopted primarily to symbolise the large Sama-Bajau population in Sabah
ഹോജ് ഇ സുൽത്താനി
1210 മുതൽ 1236 വരെ ദില്ലി ഭരിച്ചിരുന്ന സുൽത്താൻ ഇൽതുമിഷ് തന്റെ തലസ്ഥാനമഗരമായ് ദെഹ്‌ലി ഇ കുഹ്നക്ക് തൊട്ടടുത്ത് പണി കഴിപ്പിച്ച വിശാലമായ് തടാകമാണ്‌ ഹോജ് ഇ സുൽത്താനി (Hauz-e-Sultani) അഥവാ ഹോജ് ഇ ഇൽതുമിഷ്. സുൽത്താന്റെ തടാകം എന്നാണ്‌ ഹോജ് ഇ സുൽത്താനി എന്ന പേരിന്റെ അർത്ഥം.
പിൽക്കാലങ്ങളിൽ സുൽത്താന്മാരായിരുന്ന അലാവുദ്ദീൻ ഖിൽജിയും, ഫിറോസ് ഷാ തുഗ്ലക്കും ഈ തടാകത്തിന്റെ അറ്റകുറ്റപ്പണികൾ നടത്തി. ഫിറോസ് ഷാ തുഗ്ലകിന്റെ കാലത്ത് ഈ തടാകത്തിലേക്ക് വെള്ളം എത്തിച്ചിരുന്ന ചാലുകൾ അടഞ്ഞു. സുൽത്താന്റെ നിർദ്ദേശപ്രകാരം ഈ ചാലുകളും തടാകവും വൃത്തിയാക്കുകയുണ്ടായി. 200 മീറ്റർ നീളവും 125 മീറ്റർ വീതിയുമുള്ള ഈ തടാകം, കാകി സാഹിബ് അഥവാ ഖുത്ബ് സാഹിബിലെ ദാർഗാ സന്ദർശിക്കാനെത്തുന്ന തീർത്ഥാടകർ ഇന്നും ഉപയോഗിക്കുന്നുണ്ട്. അടുത്ത കാലത്തായി തടാകത്തിൽ മണ്ണടിയുകയും അതിന്റെ വൃഷ്ടിപ്രദേശങ്ങൾ സ്വകാര്യ വ്യക്തികൾ കയ്യേറുകയും ചെയ്തിട്ടുണ്ട്.
അവലംബം
വർഗ്ഗം:ഡെൽഹിയിലെ തടാകങ്ങൾ വർഗ്ഗം:ചരിത്രസ്മാരകങ്ങൾ
മരിയ ക്വിറ്റേറിയ
ഒരു ബ്രസീലിയൻ ലെഫ്റ്റനന്റും ദേശീയ നായികയുമായിരുന്നു മരിയ ക്വിറ്റേറിയ (27 ജൂലൈ 1792 - 21 ഓഗസ്റ്റ് 1853). 1822–23ൽ ഒരു പുരുഷ വേഷത്തിൽ ബ്രസീലിയൻ സ്വാതന്ത്ര്യയുദ്ധത്തിൽ സേവനമനുഷ്ഠിക്കുകയും തുടർന്ന് കേഡറ്റിലേക്കും ലെഫ്റ്റനന്റിലേക്കും സ്ഥാനക്കയറ്റം ലഭിക്കുകയും ഇംപീരിയൽ ഓർഡർ ബഹുമതി ലഭിക്കുകയും ചെയ്തു. ഒരു ദേശീയ ഇതിഹാസ വ്യക്തിത്വമായി മാറുകയും ചെയ്തതിലൂടെ മരിയ ക്വിറ്റേറിയ "ബ്രസീലിയൻ ജോൻ ഓഫ് ആർക്ക്" എന്ന് അറിയപ്പെട്ടു. ബ്രസീലിൽ ഒരു സൈനിക വിഭാഗത്തിൽ സേവനമനുഷ്ഠിച്ച ആദ്യത്തെ വനിതയായിരുന്നു ക്വിറ്റേറിയ. പോർച്ചുഗീസുകാർക്കെതിരായ സ്വാതന്ത്ര്യയുദ്ധത്തിൽ പങ്കെടുത്ത മരിയ ഫെലിപ ഡി ഒലിവേര 1873-ൽ അന്തരിക്കുകയും, സിസ്റ്റർ ജോന ഏഞ്ചലിക്ക (1761-1822) മരിയ ക്വിറ്റേറിയ എന്നിവരെ മൂന്ന് ബഹിയൻ വനിതാ പ്രതിരോധ പോരാളികൾ എന്നറിയപ്പെടുന്നു.
പിതാവിന്റെ ഇഷ്ടത്തിന് വിരുദ്ധമായി, അവിവാഹിതയായ മരിയ ക്വിറ്റേറിയ 1822 ഒക്ടോബറിൽ ഒരു പുരുഷനെന്ന നിലയിൽ ബ്രസീലിയൻ സൈന്യത്തിൽ ചേർന്നു. 1823 ജൂൺ വരെ അവർ താമസിച്ചിരുന്ന ബഹിയയിൽ പോർച്ചുഗീസുകാർക്കെതിരെ നിരവധി യുദ്ധങ്ങളിൽ ഏർപ്പെട്ടു. മരിയ ക്വിറ്റേറിയയുടെ പിതാവ് അവളുടെ വഞ്ചന കണ്ടെത്തിയതോടെ ഒരു സ്ത്രീയായതിനാൽ അവളെ പുറത്താക്കി. എന്നാൽ യുദ്ധത്തിലെ അവളുടെ കഴിവ് തിരിച്ചറിഞ്ഞതിനാൽ യുദ്ധത്തിൽ തുടരാൻ അവളെ അനുവദിച്ചു. 1823 ജൂലൈയിൽ കേഡറ്റായും പിന്നീട് ഓഗസ്റ്റിൽ ലെഫ്റ്റനന്റായും സ്ഥാനക്കയറ്റം ലഭിച്ചു. അവിടെ അവളെ ചക്രവർത്തി സ്വീകരിച്ച് ബഹുമാനപദവി കൊടുത്തു.
മരിയ ക്വിറ്റേറിയയുടെ ജീവിതത്തെക്കുറിച്ച് കുറച്ച് വിവരങ്ങൾ മാത്രമേ അറിയൂ. മരിയ ക്വിറ്റീരിയയെ ആയുധങ്ങളിലൂടെയും സൈനിക അച്ചടക്കത്തിലൂടെയും നേടിയ കഴിവിനെ തിരിച്ചറിയുകയും അത് തന്റെ സൈന്യത്തിൽ ഉൾപ്പെടുത്തുകയും ചെയ്ത മേജറിന്റെ ചെറുമകൻ കവി കാസ്ട്രോ ആൽ‌വസിന്റെ ബാല്യകാല സുഹൃത്ത് ചരിത്രകാരിയായ അരിസ്റ്റൈഡ്സ് മിൽട്ടൺ, എഫെമെറൈഡ്സ് കച്ചോയിറാനസ് എന്ന പുസ്തകത്തിൽ മരിയ ക്വിറ്റീരിയയെ "സത്യസന്ധയായ ധീരയായ ഒരു സ്ത്രീ" ആയി കണക്കാക്കുന്നു. ഇംഗ്ലീഷ് യാത്രാ എഴുത്തുകാരിയായ മറിയ ഗ്രഹാം (പിന്നീട് ലേഡി കോൾകോട്ട്) അവളുടെ ജേണൽ ഓഫ് എ വോയേജ് ടു ബ്രസീൽ എന്ന പുസ്തകത്തിൽ ക്വിറ്റേറിയയെ ഹ്രസ്വമായി പരാമർശിക്കുന്നു. “മരിയ ഡി ജീസസ് നിരക്ഷരയാണ് പക്ഷേ ഊർജ്ജസ്വലയാണ്. അവർക്ക് വ്യക്തമായ ബുദ്ധിയും നിശിതമായ ധാരണയുമുണ്ട്. അവളെ അഭ്യസിപ്പിച്ചാൽ അവൾ ശ്രദ്ധേയയായ ഒരു വ്യക്തിത്വമായി മാറുമെന്ന് ഞാൻ കരുതുന്നു. ഒരാൾ അവളുടെ പെരുമാറ്റത്തിൽ പുല്ലിംഗമായി ഒന്നും നിരീക്ഷിക്കുന്നില്ല, മറിച്ച് അവളിൽ സൗമ്യവും സൗഹാർദ്ദപരവുമായ പെരുമാറ്റമാണ്.“
സ്വകാര്യ ജീവിതം
മരിയ ക്വിറ്റേറിയ ഡി ജീസസ് 1792 ജൂൺ 27 ന് ലിക്കുറിസെറോയിൽ, ബഹിയയിലെ സാവോ ജോസ് ദാസ് ഇറ്റാപൊറോകാസ് (ഇപ്പോൾ ഫൈറ ഡി സാന്റാനയിൽ സ്ഥിതിചെയ്യുന്നു) ഇടവകയിൽ ജനിച്ചു. ഫൈറ ഡി സാന്റാനയിലെ സമ്പന്നനായ ഭൂവുടമയും കർഷകനുമായ ഗൊണാലോ ആൽവസ് ഡി അൽമേഡ, ഭാര്യ ക്വിറ്റേറിയ മരിയ ഡി ജീസസ് എന്നിവരുടെ മൂത്തമകളായിരുന്നു മരിയ ക്വിറ്റേറിയ. അവളുടെ ശൈശവാവസ്ഥ കച്ചോയിറ (ബഹിയ) പ്രദേശത്തായിരുന്നു. പത്താം വയസ്സിൽ തന്നെ അമ്മയെ നഷ്ടപ്പെട്ടു. അമ്മയുടെ മരണശേഷം, അവളുടെ പിതാവ് ഗോൺസാലോ ആൽവസ് ഡി അൽമേഡ യഥാക്രമം രണ്ട് തവണ യൂജീനിയ മരിയ ഡോസ് സാന്റോസ്, റോസ മരിയ ഡി ബ്രിട്ടോ എന്നിവരെ വിവാഹം കഴിച്ചു. ചില അന്തരീക്ഷ സംഘർഷങ്ങൾ കുടുംബാന്തരീക്ഷത്തിൽ ഉയർന്നുവരുന്നതായി തോന്നുന്നു. ക്വിറ്റേറിയ രണ്ടാനമ്മമാരിൽ നിന്നും ഒരുപോലെ അകന്നുനിന്നു. മരിയയ്ക്ക് ഔപചാരിക വിദ്യാഭ്യാസം ലഭിച്ചില്ലെങ്കിലും, കൃഷിക്ക് ആവശ്യമായ കഴിവുകൾ, സവാരി, വേട്ട, തോക്ക് ഉപയോഗിക്കൽ എന്നിവ അവർ പരിശീലിച്ചിരുന്നു. ഈ കഴിവുകൾ സൈന്യത്തിലും അവർക്ക് പ്രയോജനപ്പെട്ടു.
യുദ്ധത്തിൽ സേവനമനുഷ്ഠിച്ച ശേഷം, ക്വിറ്റേറിയ ഗബ്രിയേൽ, ലൂയിസ എന്ന ഒരു മകളുമുണ്ടായിരുന്ന പെരേര ബ്രിട്ടോയെ (അവളുടെ മുൻ കാമുകനായിരുന്നു) വിവാഹം കഴിച്ചു. 1853-ൽ സാൽ‌വദോറിനടുത്ത് അപ്രസിദ്ധിയിലും ദാരിദ്ര്യത്തിലും വിധവയായ ക്വിറ്റേറിയ മരിച്ചു. അവളുടെ ഭൗതികാവശിഷ്ടങ്ങൾ സാൽവഡോറിലെ നസറെയുടെ അടുത്തുള്ള ചർച്ച് ഓഫ് ബ്ലെസ്ഡ് സാക്രമെന്റ് ഓഫ് സെൻറ് അന്നെയിൽ (Portuguese: Igreja do Santíssimo Sacramento e Sant'Ana) സൂക്ഷിച്ചിരിക്കുന്നു. വർഷങ്ങൾക്കുശേഷം അവളുടെ പൈതൃകം പുനരുജ്ജീവിപ്പിക്കപ്പെട്ടു.
പൈതൃകം
മരണശേഷം മരിയ ക്വിറ്റേറിയയെ ദേശീയതലത്തിൽ പലവിധത്തിൽ അനുസ്മരിച്ചു. മരിച്ച് നൂറുവർഷത്തിനുശേഷം 1953-ൽ മരിയ ക്വിറ്റേറിയയുടെ പ്രതിരൂപം വഹിച്ചുകൊണ്ട് സൈന്യം വെങ്കല മെഡൽ നൽകി. "മെഡൽ ഓഫ് മരിയ ക്വിറ്റേറിയ" എന്ന് വിളിക്കപ്പെടുന്ന ഇത് സൈനിക ശ്രമങ്ങൾക്ക് വിലപ്പെട്ട സംഭാവനകൾക്കായി സിവിലിയന്മാർക്കും സൈനികർക്കും നൽകുന്നു. 1996 ലെ പ്രസിഡന്റ് ഉത്തരവ് പ്രകാരം മരിയ ക്വിറ്റേറിയയെ ബ്രസീലിയൻ ആർമിയുടെ കോർപ്സ് ഓഫ് സപ്പോർട്ട് സ്റ്റാഫ് ഓഫീസർമാരുടെ രക്ഷാധികാരിയായി പ്രഖ്യാപിച്ചു.
1920-ൽ ഇറ്റാലിയൻ ചിത്രകാരനായ ഡൊമെനിക്കോ ഫെയ്‌ലുട്ടി ചിത്രീകരിച്ച ചിത്രമാണ് മരിയ ക്വിറ്റേറിയയുടെ ഏറ്റവും അറിയപ്പെടുന്ന ചിത്രം. ഒറ്റയ്ക്ക് നിൽക്കുന്നതും റൈഫിൾ പിടിച്ചിരിക്കുന്നതും ബ്രസീലിയൻ ലെഫ്റ്റനന്റിന്റെ യൂണിഫോം ധരിച്ചിരിക്കുന്നതും ആയി ക്വിറ്റേറിയയെ ചിത്രീകരിച്ചിരിക്കുന്നു. സാവോ പോളോ സർവകലാശാലയിലെ മ്യൂസിയു പോളിസ്റ്റയിൽ ഈ ചിത്രം കാണാം.
അവലംബം
വർഗ്ഗം:1792-ൽ ജനിച്ചവർ വർഗ്ഗം:1853-ൽ മരിച്ചവർ വർഗ്ഗം:തെക്കേ അമേരിക്കയിൽ നിന്നുള്ള സ്ത്രീകൾ യുദ്ധത്തിൽ
ശാരദ (വിവക്ഷകൾ)
ശാരദ എന്ന വാക്കിനു് താഴെപ്പറയുന്ന വിവക്ഷകളുണ്ടു്.
ഗജിനി (തമിഴ് ചലച്ചിത്രം)
മനഃശാസ്ത്രത്തെ ഉൾകൊണ്ട് വിജയം വരിച്ച തമിഴ് ചലച്ചിത്രമാണ് ഗജനി. എ.ആർ മുരുകഡോസ് സംവിധാനം ചെയ്ത 2005 സെപ്റ്റംബർ 29 ന് പുറത്തിറക്കിയ ഈ ചലച്ചിത്രത്തിൽ സൂര്യ ,അസിൻ ,നയൻതാര എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2005-ൽ പുറത്തിറങ്ങിയ തമിഴ് ചലച്ചിത്രങ്ങൾ
ലുഡ്‌വിഗ് ബൂഷ്‌നർ
ഫ്രീഡ്രിഷ് കാൾ ക്രിസ്ത്യൻ ബൂഷ്നർ (29 March 1824 – 1 May 1899) ജർമ്മൻകാരനായ തത്വശാസ്ത്രജ്ഞനും ശരീരശാസ്ത്രജ്ഞനും ഭിഷഗ്വരനും ആയിരുന്നു. പത്തൊമ്പതാം നൂറ്റാണ്ടിലെ ശാസ്ത്രീയ ഭൗതികവാദം ത്തിന്റെ പ്രണേതാക്കളിലൊരാളുമായിരുന്നു.
ജീവചരിത്രം
ബൂഷ്നർ ഡാർമ്സ്റ്റാഡ്റ്റിൽ 1824 മാർച്ച് 29നു ജനിച്ചു. 1842 മുതൽ 1848 അദ്ദേഹം ഭൗതികശാസ്ത്രം, രസതന്ത്രം, സസ്യശാസ്ത്രം, ധാതുശാസ്ത്രം, തത്വശാസ്ത്രം and വൈദ്യശാസ്ത്രം എന്നിവ ഗീസ്സൻ സർവ്വകലാശാലയിൽ പഠിച്ചു, 1848 ൽ അവിടെവച്ച് Beiträge zur Hall'schen Lehre von einem excitomotorischen Nervensystem (Contributions to the Hallerian Theory of an Excitomotor Nervous System) എന്ന പേപ്പർ പ്രസിദ്ധീകരിച്ചു. അതിനുശേഷം അദ്ദേഹം സ്ട്രാസ്‌ബർഗ്ഗ് സർവ്വകലാശാലയിൽ തന്റെ പഠനം തുടർന്നു, വൂസ്ബർഗ്ഗ് സർവ്വകലാശാല (where he studied pathology with the great Rudolf Virchow) and the വിയന്ന സർവ്വകലാശാല എന്നിവിടങ്ങളിലും അദ്ദേഹം പഠിച്ചു. 1852ൽ ട്യൂബിങ്ങൻ സർവ്വകലാശാല യിൽ ഒരു പ്രൊഫസ്സർ ആയിമാറി, അവിടെവച്ച് അദ്ദേഹം magnum opus Kraft und Stoff: Empirisch-naturphilosophische Studien (Force and Matter: Empiricophilosophical Studies, 1855) എന്ന പെപ്പർ തയ്യാറാക്കി. തന്റെ രചനകളിൽ പദാർത്ഥത്തിന്റെ നാശമില്ലാത്ത അവസ്ഥയും ഭൗതികശക്തിയെയും പറ്റി പറഞ്ഞു. അദ്ദേഹത്തിന്റെ ഭൗതികവാദ നിലപാടുകൾ അദ്ദേഹത്തിനു തന്റെ ജോലിതന്നെ അന്നു നഷ്ടപ്പെടുത്തി. ട്യൂബിങ്ങൻ സർവ്വകലാശാലയിലെ ജൊലിയുപെക്ഷിച്ച് അദ്ദേഹംഡാർമ്സ്റ്റാഡ്ടിൽ എത്തി, അവിടെ അദ്ദേഹം തന്റെ വൈദ്യവൃത്തി തുടർന്നു. അവിടെവച്ച് രോഗഗവേഷണവും ശരീരശാസ്ത്രഗവേഷണവുമായി ബന്ധപ്പെട്ട മാഗസിനുകളിൽ ലേഖനമെഴുതി.
ലുഡ്‌വിഗ് ബൂഷ്‌നറുടെ ഭൗതികനിലപാടുകൾ ജർമ്മനിയിലെ സ്വതന്ത്രചിന്താപ്രസ്ഥാനത്തിനു തുടക്കമിട്ടു.1881ൽ അദ്ദേഹം ജർമ്മൻ സ്വതന്ത്രചിന്താലീഗ് സ്ഥാപിച്ചു. ("Deutsche Freidenkerbund").
കുറിപ്പുകൾ
വർഗ്ഗം:1824-ൽ ജനിച്ചവർ വർഗ്ഗം:1899-ൽ മരിച്ചവർ വർഗ്ഗം:ജർമ്മൻ തത്ത്വചിന്തകർ വർഗ്ഗം:ശരീരശാസ്ത്രജ്ഞർ
ശരത് (സംവിധായകൻ)
ലഘുചിത്രം|ശരത് പ്രമുഖ മലയാളചലച്ചിത്ര സംവിധായകരിലൊരാളാണ് ശരത്
ജീവിതരേഖ
കൊല്ലം ജില്ലയിൽ ജനിച്ചു.പബ്ലിക് റിലേഷൻസ് വകുപ്പിലെ ഉദ്യോഗസ്ഥനാണ്. ആദ്യ ചിത്രമായ സായാഹ്നം മികച്ച ചിത്രം, മികച്ച നടൻ ഉൾപ്പെടെ ഏഴ് സംസ്ഥാന അവാർഡുകൾ നേടി. നിരവധി ഹ്രസ്വചിത്രങ്ങളും ശരത് ഒരുക്കിയിട്ടുണ്ട്. പ്രൊഫ. ഒ.എൻ.വി.യുടെ കവിതയെ അടിസ്ഥാനമാക്കി 'ഭൂമിക്കൊരു ചരമഗീതം' എന്ന ഡോക്യു ഫിക്ഷൻ, ഹ്രസ്വചിത്രങ്ങളായ രാജാരവിവർമയെപ്പറ്റിയുള്ള 'പെയിന്റഡ് എപ്പിക്‌സ്', കേരളത്തിന്റെ പരിസ്ഥിതിപ്രശ്‌നങ്ങളും ആഗോളീകരണവും ചർച്ചചെയ്യുന്ന 'ക്ലൗഡ്‌സ് ഓവർ കേരള' (ഇംഗ്ലീഷ്) തുടങ്ങിയ ഹ്രസ്വചിത്രങ്ങളും ശരത് സംവിധാനം ചെയ്തിട്ടുണ്ട്!
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:കൊല്ലം ജില്ലയിൽ ജനിച്ചവർ
ചിരവ
thumb|250px|ചിരവയും ഉടച്ച തേങ്ങയും തേങ്ങ ചിരകാൻ ഉപയോഗിക്കുന്ന ഉപകരണമാണ് ചിരവ. 1540-ൽ ഫ്രാങ്കോയിസ് ബൂളിയർ (François Boullier) ചിരവ കണ്ടുപിടിച്ചു. ജമൈക്കയിൽ പരമ്പരാഗത സംഗീതോപകരണങ്ങളുടെ പട്ടികയിൽ നാളികേര ചിരവയും സ്ഥാനം പിടിച്ചിരിക്കുന്നു. പാൽക്കട്ടി ചിരകാൻ വേണ്ടി കണ്ടുപിടിച്ച ചിരവയാണ് പിന്നീട് നാളികേരം ചിരകാനായി മാറ്റി രൂപകൽപ്പന ചെയ്തത്.
തേങ്ങ ചിരവുന്നതിനുള്ള ഉപകരണമാണല്ലോ ചിരവ..... അതിൽക്കൂടുതലോന്നും ചിരവയെക്കുറിച്ചു ചിന്തിച്ചിരുന്നില്ല. ചിരവയിലെന്തിരിക്കുന്നു എന്നൊരു ചിന്ത. പക്ഷേ അതിനും ഒരു ചരിത്രമുണ്ട് എന്ന് മനസ്സിലായത്‌ കുറച്ചു വർഷങ്ങൾക്കു മുൻപ് കൊലാലംപൂരിലുള്ള ഒരു മ്യൂസിയത്തിൽ പോയപ്പോഴാണ്. പാരമ്പര്യമായി ഉപയോഗിച്ച് വന്നിരുന്ന ചിരവകളുടെ ഒരു ശേഖരം തന്നെ അവിടെയുണ്ട്. കൂട്ടത്തിൽ അവയുടെ വിശദീകരണങ്ങളും.
ചിരവ എന്നു പറയുമ്പോൾ പുതുതലമുറയുടെ മനസ്സിൽവരുന്നത് ഒരു തടിക്കഷണവും അതിൽ പിടിപ്പിച്ചിട്ടുള്ള “നാക്കും” (തേങ്ങ ചിരവുന്നതിനുള്ള ഭാഗം) ഉള്ള ഒരു ഉപകരണം, ഇരുമ്പ് തകിട് “റ” ആകൃതിയിൽ ആക്കി അതിൽ നാല്കാലും ചിരവനാക്കും ഘടിപ്പിച്ച്, ഇരണ്ടപ്പക്ഷി തല ഉയർത്തി നിൽക്കുന്നത് പോലെയുള്ള ഒരു സാധനം അതുമല്ലെങ്കിൽ കടകളിലും വിവാഹ ആഡിറ്റോറിയങ്ങളിലും മറ്റും കാണുന്ന തരത്തിലുള്ളത്; ഒരു ബഞ്ചിൻറെ നടുക്കായി ഉരുണ്ട കമ്പിയിൽ ഘടിപ്പിച്ച വശങ്ങളിലേക്ക് നാക്കുകളുള്ള ഉപകരണം അരി അരക്കുന്ന യന്ത്രത്തിനോപ്പം പിടിപ്പിച്ചിരിക്കുന്ന വശങ്ങളിലേക്ക് നാക്കുകളുള്ള ഉപകരണം. ഇതൊക്കെയാണ് ഇന്നത്തെ സാധാരണ ചിരവക്കാഴ്ചകൾ.
1540-ൽ ഫ്രാങ്കോയിസ് ബൂളിയർ ആണ് ചിരവ കണ്ടുപിടിച്ചത് എന്ന് പറയുന്നു.ഇൻഡോനേഷ്യ, ജാവ (ജമൈക്ക),സിംഗപൂർ, മലേഷ്യ എന്നീ രാജ്യങ്ങളിൽ  മുൻകാലത്ത് ഉപയോഗിച്ചിരുന്ന ചിരവകൾ നമ്മുടെ നാട്ടിൽ കാണുന്നവയിൽ നിന്ന് വളരെ വ്യത്യസ്തമായിരുന്നു. പക്ഷിമൃഗാദികളുടെ രൂപത്തിലും വളരെ മനോഹരമായ കൊത്തുപണികളിലും ഉള്ളവയാണ് ഇവിടെ സാധാരണയായി ഉപയോഗിച്ചിരുന്ന ചിരവകൾ.
തേങ്ങയും തേങ്ങപ്പാലും ചേർത്തുള്ള പാരമ്പര്യ വിഭവങ്ങൾ ഉണ്ടാക്കുന്നതിനു വേണ്ടിയുള്ള തേങ്ങ ചിരവുന്നതിനു വേണ്ടിയാണ് മലേഷ്യ, സിംഗപൂർ, ഇൻഡോനേഷ്യ,ജാവ തുടങ്ങിയ സ്ഥലങ്ങളിൽ ചിരവയുടെ ഉപയോഗം തുടങ്ങിയത്.
ഇന്തോനേഷ്യ,ജാവ തുടങ്ങിയ സ്ഥലങ്ങളിൽ അമ്മയും കുട്ടിയും തമ്മിലുള്ള ഗാഡമായ സ്നേഹത്തിന്റെ പ്രതീകമായി ചിരവയെ കണക്കാക്കുന്നു. എങ്ങനെയെന്നാൽ; അമ്മ തേങ്ങ ചിരവുംപോൾ കുട്ടി ചിരവയുടെ പിൻഭാഗത്ത് അമ്മയെ കെട്ടിപ്പിടിച്ചുകൊണ്ട് മുന്നോട്ടു നോക്കിയിരിക്കും.ജോലി ചെയ്യുമ്പോഴും തൻറെ കുഞ്ഞിനെ പിരിയാൻ അമ്മക്ക് സാധിക്കുന്നില്ല എന്ന് അനുമാനിക്കാം
ചിരവയിൽ തന്നെ ആണും പെണ്ണും ഉണ്ടെന്നു രേഖകൾ പറയുന്നു. അതിൻറെ വിശദീകരങ്ങളും കൊടുത്തിട്ടുണ്ട്‌. ആൺചിരവയുടെ ശരീരഘടന പൊതുവേ ചെറുതായിരിക്കും. നീളം കുറഞ്ഞ കഴുത്തും, പൊക്കംകുറഞ്ഞ കാലുകളും ഇവയുടെ പ്രത്യേകതകളാണ്. വളരെ രസകരമായ ഒരു പ്രത്യേകത എന്നുപറയുന്നത് ഇതിൻറെ അടിഭാഗത്തായി പുരുഷ ലൈംഗികാവയവത്തോട് സാമ്യമുള്ള ഒരു മുഴപ്പ് കൊത്തിവച്ചിരിക്കുന്നതായിക്കാണാം. സ്ത്രീകളാണ് ആൺചിരവകൾ ഉപയോഗിക്കുന്നത്. ചിരവയ്ക്ക് ഇരുവശത്തുമായി, കണങ്കാൽ മടക്കി തുടകൾക്കടിയിൽ വച്ചാണ് സ്ത്രീകൾ തേങ്ങ ചുരണ്ടാൻ ഇരിക്കുന്നത്.
പെൺചിരവകൾ പൊതുവേ വലിയ ശരീരഘടനയോട് കൂടിയവ ആയിരിക്കും. നീളംകൂടിയ കഴുത്ത്, വലിയ ശരീരം, നീളം കൂടിയ കാലുകൾ ഇവ പെൺചിരവയുടെ പ്രത്യേകതകൾ ആയിരിക്കും. കുതിരപ്പുറത്ത്‌ ഇരിക്കുന്നതുപോലെ ഇരുന്നാണ് തേങ്ങ ചിരവുന്നത്. പുരുഷന്മാരാണ് സാധാരണ പെൺചിരവ ഉപയോഗിക്കുന്നത്.
ചിരവയുമായി ബന്ധപ്പെട്ട ഒരു കടങ്കഥ പ്രചാരത്തിലുണ്ട് “കുതിരപ്പുറത്തിരുന്നു പൂക്കൾ വിതറുക” (MOUNT A HORSE SCATTER FLOWERS) എന്നതാണ് അത്...
ചിരവയുടെ ചരിത്രവും അവയുടെ യഥാർത്ഥ രൂപവും അന്യമായിക്കൊണ്ടിരിക്കുന്ന ഈകാലത്ത്, മ്യൂസിയത്തിലെ അപൂർവ ചിരവ ശേഖരവും അതിനെക്കുറിച്ചുള്ള വിശദീകരണങ്ങളും വിലമതിക്കാനാവാത്തത് തന്നെ.
അവലംബം
http://rajeshchannar.blogspot.com/2013/10/blog-post_19.html http://rajeshchannar.blogspot.com/search/label/%E0%B4%95%E0%B5%97%E0%B4%A4%E0%B5%81%E0%B4%95%E0%B4%82
ശാരദ ലിപി
ബ്രാഹ്മി ലിപികുടുംബത്തിൽപ്പെട്ട ഒരു ആദ്യകാലലിപിയാണ് ശാരദ. എട്ടാം നൂറ്റാണ്ടിനോടുപ്പിച്ച് വടക്കുപടിഞ്ഞാറേ ഇന്ത്യയിൽ വികസിച്ച ഈ ലിപി, പഞ്ചാബി ലിപിയായ ഗുരുമുഖിയുടെ മാതൃലിപിയാണ്. ബ്രാഹ്മി ലിപിയിൽ നിന്നും ഗുപ്തി ലിപിയിൽ നിന്നുമാണ് ഇത് ഉടലെടുത്തത്. 8-ആം നൂറ്റാണ്ടിലേതാണെന്ന് കരുതുന്ന, ശാരദ ലിപിയിലെഴുതിയ ലിഖിതങ്ങൾ അഫ്ഗാനിസ്ഥാനിൽ നിന്ന് വ്യാപകമായി കണ്ടെത്തിയിട്ടുണ്ട്. മേഖലയിൽ വ്യാപകമായി ഉപയോഗിക്കപ്പെട്ടിരുന്ന ഈ ലിപി, പിൽക്കാലത്ത് കശ്മീരിൽ മാത്രമായി ഒതുങ്ങുകയും, ഇന്ന് കശ്മീരി പണ്ഡിറ്റ് വിഭാഗത്തിൽപ്പെട്ടവർ ആചാരാനുഷ്ടാനങ്ങൾക്കായി മാത്രം ഉപയോഗിക്കുകയും ചെയ്യുന്നു.
ഈ ലിപിയെ ഡിജിറ്റൽ മാധ്യമത്തിലാക്കുന്നതിന്റെ ആദ്യഘട്ടം എന്ന നിലയിൽ ഇതിനെ യൂണികോഡിൽ ഉൾപ്പെടുത്താനുള്ള ഒരു നിർദ്ദേശം സമർപ്പിക്കപ്പെട്ടിട്ടുണ്ട്.
അവലംബം
വർഗ്ഗം:ശാരദ ലിപികൾ
ഒളിമ്പിയ, ഗ്രീസ്
പുരാതന ഗ്രീസിൽ പശ്ചിമ പെലോപ്പനീസിലെ പ്രസിദ്ധമായ ആരാധനാകേന്ദ്രവും ഒളിമ്പിക്സ് കായിക മത്സരങ്ങളുടെ ആസ്ഥാനവുമായിരുന്നു ഒളിമ്പിയ. ബി. സി 2000 നും 1600 നും ഇടയ്ക്ക് ഈ കേന്ദ്രം സ്ഥാപിക്കപ്പെട്ടു എന്നാണ് ഉത്ഖനനത്തിൽ ലഭ്യമായ അവശിഷ്ടങ്ങൾ തെളിയിക്കുന്നത്. ആരംഭകാലത്ത് വിസാ നഗരത്തിന്റെ അധീനതയിലായിരുന്ന ഒളിമ്പിയ ബി. സി. 570 നു ശേഷം എലിസിന്റെയും സ്പാർട്ടയുടെയും അധികാര പരിധിയിലായി. നാലു വർഷത്തിലൊരിക്കൽ എന്ന കണക്കിൽ ഇവിടെ മതാഘോഷങ്ങൾ നടത്തിവന്നിരുന്നു. ബി. സി. 8-ം നൂറ്റാണ്ടിൽ ആരംഭിച്ച ഈ പരിപാടി എ. ഡി. 4-ം നൂറ്റാണ്ടുവരെ തുടർന്നുപോന്നു. ആഘോഷത്തിന്റെ പ്രധാന ഇനം വിവിധ കായിക മത്സരങ്ങൾ ആയിരുന്നു.
19-ം നൂറ്റാണ്ടിന്റെ ആരംഭത്തോടെയാണ് ഒളിമ്പിയ പുരാതത്വ ഗവേഷകരുടെ ശ്രദ്ധ ആകർഷിച്ചത്. 1829-ൽ ഫ്രഞ്ചുപര്യവേക്ഷകനായ എ. ബ്ലൂവോട്ട് ആദ്യമായി ഇവിടെ ഉത്ഖനനം നടത്തി. സ്യൂസ് ക്ഷേത്രം നിന്നിരുന്ന സ്ഥലമാണ് ഇദ്ദേഹം തിരഞ്ഞെടുത്തത്. ക്ഷേത്രത്തിന്റെ പൊതുവായ രൂപകല്പന മനസ്സിലാക്കാൻ ഇതു സഹായകമായി. കൂടാതെ മേൽക്കൂരയുടെ ശില്പാലംകൃതമായ ഏതാനും ഭാഗങ്ങളും കണ്ടുകിട്ടി. ഇവ പാരീസിലെ ല്യൂവ് മ്യൂസിയത്തിൽ സൂക്ഷിക്കപ്പെട്ടിട്ടുണ്ട്.
1875 മുതൽ 81 വരെ ജർമൻ‌‌കാർ നടത്തിയ് മഹത്തായ ഉത്ഖനനങ്ങൽ കൂടുതൽ ഫലവത്തായി. ഇതോടെ സ്യൂസ് ക്ഷേത്രത്തെയും പരിസരസ്ഥിതമായിരുന്ന മറ്റുകെട്ടിടങ്ങൽ, കളിസ്ഥലങ്ങൾ എന്നിവയെയും പറ്റിയുള്ള വിശദമായ വിവരങ്ങൾ ലഭിച്ചു. ഈ നൂറ്റാണ്ടിന്റെ ആദ്യ വർഷങ്ങളിൽ ചില ചില്ലറ ഉത്ഖനന പ്രക്രിയകൾ നടക്കുകയുണ്ടായി; എന്നാൽ 1936-ൽ ജർമൻ‌‌കാർ വന്തോതിൽ പ്രവർത്തനം ആരംഭിച്ചു. സ്റ്റേഡിയം കണ്ടെത്തുകയായിരുന്നു പ്രധാന ലക്ഷ്യം. രണ്ടാം ലോകയുദ്ധം ജർമൻ പര്യവേക്ഷണത്തെ തടസപ്പെടുത്തിയെങ്കിലും 1952-ൽ ഉത്ഖനനം പുനരാരംഭിച്ചു; 1960-ൽ പൂർത്തിയായി. സ്റ്റെഡിയം ക്ണ്ടെത്തിയെന്നുമാത്രമല്ല മറ്റു കെട്ടിടങ്ങളെപ്പറ്റിയും വിശദവിവരങ്ങൾ ലഭ്യമായി.
അസമഭുജങ്ങളോടുകൂടിയ ഒരു ദീർഘചതുരത്തിന്റെ ആകൃതിയായിരുന്നു സ്യൂസ് ക്ഷേത്രത്തിന്റേത്. ഒരു വശത്തിനു 180 മീറ്ററിലധികം നീളമുണ്ടായിരുന്നു. ക്ഷേത്രസങ്കേതത്തിന് ഗ്രീക്കുഭാഷയിൽ അർട്ടിസ് എന്നു പറഞ്ഞിരുന്നു. വടക്കുഭാഗത്ത് ക്രോണസ് കുന്നുകളും മറ്റു മൂന്നു വശങ്ങളിലും മതിലുകളും അൾട്ടിസിനെ വലയം ചെയ്തിരുന്നു. ഇതിനുള്ളിലാണ് സ്യൂസിന്റെയും ഹേരയുടെയും ക്ഷേത്രങ്ങൾ സ്ഥിതിചെയ്തിരുന്നത്. ഈ ക്ഷേത്രങ്ങൾക്കു സമീപം ആൾത്താരകളും യാഗവേദികളും മത്രമല്ല ഖജനാവുകളും ഭരണകാര്യാലയങ്ങളും ഉണ്ടായിരുന്നു. ക്ഷേത്രവളപ്പിനു പുറത്ത് കായിക മത്സരവേദികളും അതിഥിമന്ദിരങ്ങളും കുളിമുറികൾ തുടങ്ങിയ സജ്ജികരണങ്ങളും സം‌‌വിധാനം ചെയ്തിരുന്നു.
സ്യൂസ്ക്ഷേത്രം
thumb|200px|left|സ്യൂസ് ക്ഷേത്രാവശിഷ്ടം പുരാതന ഗ്രീസിലെ മഹാക്ഷേത്രങ്ങളിൽ ഒന്നായിരുന്നു സ്യൂസ് ക്ഷേത്രം. ബി. സി. 4-ം ശതകത്തിൽ എലിസിലെ ലിബൺ എന്ന വസ്തുശിൽപ്പി രൂപകല്പന ചെയ്തു നിർമിച്ച ഈ ദേവാലയത്തിനു മുൻ‌‌വശത്ത് കുറുകെ ആറും, വശങ്ങളിലായി പതിമൂന്നും സ്തൂപനിരകൾ ഉണ്ടായിരുന്നു. മേൽക്കൂരയ്ക്ക് മാർബിൾ ഓടുകളാണ് ഉപയോഗിച്ചിരുന്നത്. ചുവരുകളും മേൽത്തട്ടും വിവിധ ശില്പങ്ങളാൽ അലംകൃതമായിരുന്നു. ഇവയിൽ ഒട്ടുമുക്കാലും ഉത്ഖനനത്തിലൂടെ ലഭ്യമായിട്ടുണ്ട്; അവ ഒളിമ്പിയാ മ്യൂസിയത്തിൽ സൂക്ഷിച്ചിരിക്കുന്നു. ശിൽപ്പങ്ങൾ എല്ലാം തന്നെ ആദ്യകാല ക്ലാസിക്കൽ ശൈലിയിൽ നിർമിതമാണ്; എന്നാൽ ശില്പികളുടെ പേരുകൾ അറിയാൻ കഴ്ഞ്ഞിട്ടില്ല.
ക്ഷേത്രത്തിനകത്ത് സ്യൂസിന്റെ സ്വർണഖചിതമായ മാർബിൾ വിഗ്രഹം പ്രധിഷ്ഠിച്ചിരുന്നു. അധീനിയൻ ശില്പിയായ ഫിഡിയാസ് നിർമിച്ച ഈ അതുല്യ ശില്പം ലോകാത്ഭുതങ്ങളിൽ ഒന്നായി കണക്കാക്കപ്പെടുന്നു. ഹോമർ തന്റെ കാവ്യത്തിൽ വരച്ചുകാട്ടിയ സ്യൂസിനെ മാർബിൾ ശിലയിൽ തികവോടെ പുനരാവിഷ്കരിക്കുകയായിരുന്നു ഫിഡിയാസ് ചെയ്തത്. സ്യൂസ്-ഹേരാ ക്ഷേത്രങ്ങൾക്കിടയിൽ ആയിരുന്നു വീരനായകനായ പെലോപ്പസിന്റെ ആസ്ഥാനം.
ഡോറിക്ശൈലി
thumb|200pix|right|ഹീര ക്ഷേത്രാവശിഷ്ടം ഖജനാവുകൾക്കു താഴെ ദൈവമാതാവിന്റെ ക്ഷേത്രം സ്ഥിതി ചെയ്തിരുന്നു. ഡോറിക് ശൈലിയിലുള്ള ഈ ക്ഷേത്രം ബി. സി. നാലാം നൂറ്റാണ്ടിലാണ് നിർമ്മിക്കപ്പെട്ടത് എന്നു കണക്കാക്കപ്പെടുന്നു. കരണം രോമാസാമ്രാജ്യകാലത്ത് വിഗ്രഹാരാധനാ സമ്പ്രദായം ഉണ്ടായിരുന്നില്ല. ഉത്ഖനനത്തിൽ ഇവിടെനിന്നു ലഭിച്ചത് റോമൻ ചക്രവർത്തിമാരുടെ പ്രതിമകളായിരുന്നു. thumb|200px|left|ഫിലിപ് ക്ഷേത്രം മാസിഡോണിലെ ഫിലിപ്പ് രാജാവ് ബി. സി. 338-ൽ ഗ്രീസ് കീഴടക്കിയതിന്റെ സ്മാരകമായി വൃത്താകാര സൗധമാണ് ഇവിടത്തെ മറ്റോരു സവിശേഷ ശില്പം. പലത രത്തിലുള്ള സ്വർണാഭരണങ്ങളും ഫിലിപ്പ്, അലക്സാണ്ടർ എന്നിവരുടെയും മറ്റു രാജകുടുംബാംഗങ്ങളുടെയും ദന്തനിർമിതമായ പ്രതിമകളും ഇവിടെ നിന്നു കണ്ടുകിട്ടിയിട്ടുണ്ട്.